Δόξα τω Θεώ να λέμε… - Newpost.gr\nΔόξα τω Θεώ να λέμε…\nΈνα πράγμα είναι που δεν δικαιούται να αγγίξει καμιά κυβέρνηση και υποθέτω θα έχει το μυαλό να μην το κάνει είναι αυτό που θα ενώσει τους πάντες σε ένα ξεσηκωμό, που δεν θα έχει προηγούμενο.\nΔημοσίευση 20 Νοεμβρίου 2015, 20:00\nΈνα πράγμα είναι που δεν δικαιούται να αγγίξει καμιά κυβέρνηση και υποθέτω θα έχει το μυαλό να μην το κάνει είναι αυτό που θα ενώσει τους πάντες σε ένα ξεσηκωμό, που δεν θα έχει προηγούμενο. Έτσι μέχρι σήμερα δεν έχει τολμήσει κανείς να βάλει χέρι στο συγκεκριμένο αντικείμενο.\nΕίναι τα χάπια μας.\nΌχι χάπια πίεσης, διαβήτη, ασθένειας κλπ. Αυτά κομμάτια να γίνουν. Τα παντός είδους αγχολυτικά, αντικαταθλιπτικά, υπνωτικά κλπ., τα οποία ευτυχώς υπάρχουν άφθονα στο εμπόριο αλλά και στα σπίτια, στις τσάντες, στα γραφεία, στα κομοδίνα. Τα περισσότερα θα πρέπει να χορηγούνται, όχι δωρεάν για να μην το παρακάνω. Αλλά σε τιμές προσιτές.\nΠάρ' τα μου όλα, αλλά όχι το χάπι!\nΕίναι το μοναδικό που θα μείνει στη φαρέτρα του λαού, τελευταίο. Δηλαδή έχουμε κάνει τόσα χρόνια, να βρούμε τον τύπο μας. Και να μας τα καταργήσει ή να αυξήσει τις τιμές; Θα μας βρει ενωμένους μια γροθιά. Και δικαιολογημένα. Γιατί εδώ που τα λέμε προσωπικά από τον τόσο κόσμο που γνωρίζω, μόνο ένα άτομο από τους γύρω μου, δεν παίρνει. Είναι ειδικών προδιαγραφών από μόνο του. Δεν το πιάνανε προφανώς και δεν βρέθηκε γιατρός να του συστήσει κάτι.\nΜα με το χαμόγελο, μα με την ηρεμία και αυτό το μάτι του βοδιού, απαντάμε όλοι άνετα στην ερώτηση. Τι γίνεται; «Τι θες να γίνει μωρέ μια απ' τα ίδια… Σάματι δεν τα ήξερες;» Ωωωχ ….δηλαδή ναι. Γιατί που να τολμήσεις να πεις. Όχι φίλε δεν τα ήξερα. Πως να ξέρω δηλαδή όλα αυτά που παρακολουθώ; Τον ντουβρουτζά δεν τον είχα προβλέψει. Τι είμαι; Κι δώστου ολόκληρο, μισό, ένα τέταρτο, από την καρτέλα… Σε τακτά διαστήματα, μην περάσει η επήρεια και αρχίσει το σύνδρομο, της στέρησης …\nΑκούς το «Ναι σε Όλα» και τη βγάζεις απ' την τσάντα την καρτέλα μπροστά σου, να τη βλέπεις. Ακούς το «Ναι στα πολλά και Όχι στο 1 στο 12 και 35» ειδικά… Σκέφτεσαι μήπως να τα γράψω στο Τζόκερ τα περισσευούμενα;\nΕίχα διαβάσει μια φορά ότι οι Κινέζοι, αν γίνει δυστύχημα μπροστά τους, (κατά προτίμηση θανατηφόρο), παίζουν τα νούμερα της πινακίδας του αυτοκινήτου, την ημερομηνία, την ώρα που έγινε, την ηλικία του νεκρού και όποιο άλλο νούμερο προκύπτει απ' το γεγονός. Και να δεις που τους βγαίνει..\nΗ σκηνή η ίδια, το παλκοσένικο στη θέση, του το έργο βαρετό, οι πρωταγωνιστές σίγουροι, γιατί τα εισιτήρια ήταν προπωλημένα.\nΗ μόνη πρωτοτυπία τη χθεσινή μεγαλειώδη βραδιά, ήταν σε ένα αίτημα του Λοβέρδου προς υπουργό Σταθάκη που του διευκρίνισε ότι δεν το καταλαβαίνει καλά… «Δεν είναι σαφές» του είπε το συγκεκριμένο. Όλα τα αλλά οκ. Ο υπουργός απάντησε θα το εξετάσει. Ο Λοβέρδος τον κοίταξε αυστηρά . Να το κάνετε πριν ψηφιστεί. Και ο υπουργός Σταθάκης ανατρίχιασε «όχι βέβαια» απάντησε με αυστηρό ύφος .\nΛες και ο Λοβέρδος δεν ξέρει ότι:\nΔεν είναι ο μεταφραστής παρών στη συνεδρίαση, (καθότι ακόμη κρατάει και κάποιο πρόσχημα). Δεν είναι και Έλληνας επίσης ως εκ τούτου, δεν μπορούμε να έχουμε απαιτήσεις. Να είναι όλα σαφή. Με αυτά και αυτά πέρασε η ώρα μας. Σημείωσα τα νούμερα των άρθρων που δεν ψηφίστηκαν για καλό και για κακό.\nΚαι έπεσα ήσυχη στο κρεβάτι μου. Αδειάζοντας την καρτέλα.\nΣκεπτόμενη δε, πόσο τυχερός λαός είμαστε. Σε σχέση πάντα με τους Ευρωπαίους. Από την άποψη, ότι αυτοί πρέπει όχι μόνο να αλλάξουν συνταγή γιατρού, αλλά και να αυξήσουν τη δόση. Δεδομένου ότι ζουν σε τέτοιο πανικό, που αν σήμερα κάποιος βγει σε μια πλατεία ή σε χώρο που είναι συγκεντρωμένο πλήθος και πει…Ωχ παραπάτησα..\nΛίγο πιο δυνατά από ψίθυρο…\nΈχει σαλτάρει το πλήθος στο δέκατο του δευτερολέπτου. Όπου φύγει - φύγει ένα πράμα…\nΕνώ ταυτόχρονα σε χρόνο ντετέ, ο παθών. Βλέπει το Χριστό φαντάρο μέσα από την κάνη το αυτόματου, μεταξύ φρυδιών και μύτης. Έχουν προσγειωθεί οι χειροπέδες και δένονται, από μόνες τους στα χέρια του από το πουθενά. Έχει βρεθεί αλυσοδεμένος και χαμένος από το πρόσωπο του πλανήτη..\nΓια όσο και εφόσον η υπηρεσία το κρίνει σκόπιμο…\nΝα εκτιμάμε τουλάχιστον ότι εμείς στα χάπια έχουμε πέσει από χρόνια. Και το χειριζόμαστε άψογα..


σε πολύ ωραίο σημείο, με μέτωπο στην Σοφούλη. Η μεζονέτα είναι 220 τ.μ., με 2 Επίπεδα.Στον τέταρτο όροφο συναντάμε τα υπάρχουν 2 υπνοδωμάτια, το μπάνιοκαι μία κρεβατοκάμαρα με prive μπάνιο. Η εσωτερική μαρμάρινη σκάλα μας οδηγεί στον πέμπτο όροφο, έκει συναντάμε την ενιαία σαλοκουζίνα με τζάκι και ένα w.c.. Έχει πολύ ωραίο προσανατολισμό ανατολικοδυτικό με ωραίες βεράντες και θέα. Διαθέτει αποθήκη μεγάλων διαστάσεων στο υπόγειο της οικοδομής. Βρίσκεται κοντά σε σχολεία, αγορά και συγκοινωνίες.\nΚωδικός ακινήτου: 22326 - Καλαμαριά Κέντρο - ΠΩΛΕΙΤΑΙ μεζονέτα συνολικής επιφάνειας 220 τ.μ. στον 4 ο όροφο . Αποτελείται από 3 υπνοδωμάτια, σαλόνι, κουζίνα, 2 μπάνια και WC. Είναι κατασκευασμένη το 1986 με ενεργειακή κλάση Γ και διαθέτει θέρμανση ατομική - αέριο, θέα σε θάλασσα, κουφώματα αλουμινίου, μαρμάρινα πατώματα, πόρτα θωρακισμένη, ανελκυστήρα, πάρκινγκ, τζάκι, διπλά τζάμια, εσωτερική σκάλα, μπαλκόνια 30 τ.μ. απόσταση από θάλασσα 500 μέτρα απόσταση από πόλη 10 μέτρα απόσταση από αεροδρόμιο 7000 μέτρα - Τιμή: 290.000 €\nΜε ενδιαφέρει το ακίνητο 22326 που βρήκα στο invista.gr. Παρακαλώ επικοινωνήστε μαζί μου. Ευχαριστώ πολύ!


Το χωριό Απελαδάτοι βρισκόταν στην περιοχή της Απολλωνιάδας στην περιφέρεια της Προύσας, βορειοδυτικά του Μιχαλητσίου. Το ελληνικό όνομά του ήταν Απελαδάτοι ή Πελαδάτοι (και έτσι αναφερόταν στα εκκλησιαστικά έγγραφα), ενώ στα οθωμανικά έγγραφα εμφανίζεται ως Σουμπασί αγίλ (Subaşi ağıl). Το Απελαδάτοι ή Πελαδάτοι είναι άγνωστης ετυμολογίας. Μία ερμηνεία που βασίζεται σε τοπική προφορική παράδοση παρετυμολογεί την ονομασία από την προέλευση των κατοίκων του χωριού, όπως και των υπόλοιπων Πιστικοχωρίων,1 από την Ελλάδα. Η τουρκική ονομασία εξηγείται από τη λέξη «σούμπασης», που σημαίνει μεταξύ άλλων τον επιστάτη σε τσιφλίκι, και τη λέξη «αγίλ» που είναι η στάνη για τα πρόβατα. Το χωριό πράγματι, όπως και τα υπόλοιπα Πιστικοχώρια, κατοικούνταν παλαιότερα αποκλειστικά από βοσκούς και διέθετε στάνες. Πιθανόν να αποτελούσε την έδρα του σούμπαση που επέβλεπε το έργο των βοσκών για λογαριασμό του τοπικού μπέη. Το σημερινό του όνομα είναι Subaşı.\nΟ πληθυσμός των Απελαδάτων έφθανε στις αρχές του 20ου αιώνα περίπου τις 180 οικογένειες, αποκλειστικά ελληνορθόδοξες.2 Η μεγαλύτερη γενιά του χωριού ήταν οι λεγόμενοι τα Καούδια ή τα Καβούδια. Στην τουρκική γλώσσα τούς αποκαλούσαν Καβούδογλου, ενώ όταν ήρθαν στην Ελλάδα πήραν το επώνυμο Καβουνίδης. Αυτή η γενιά (σόι) περιλάμβανε πάνω από 30 οικογένειες. Επίσης μεγάλες οικογένειες ήταν οι Μακρυγιάννηδες και οι Μαλκάδες.\nΗ γλώσσα των κατοίκων των Απελαδάτων, όπως και των υπόλοιπων Πιστικοχωρίων, παρουσίαζε ορισμένες διαλεκτολογικές διαφορές που τους διέκριναν από τους ελληνόφωνους γειτονικών χωριών της περιοχής Απολλωνιάδας. Οι σημαντικότερες από αυτές ήταν: α) διάφοροι αρχαϊσμοί (π.χ. Τι α ποιήσωμεν; = Τι θα κάνουμε;), β) η συχνή χρήση των προσφυμάτων «να», «νο» και «νε» (π.χ. τωνόρα = τώρα, χαράνα= χαρά, μεγανάλη= μεγάλη), γ) η μετατροπή του «κι» σε «τσι» (π. χ. δεντράτσι αντί δεντράκι).\nΣύμφωνα με τα στοιχεία που διαθέτουμε για τις αρχές του 20ού αιώνα, το χωριό ανήκε διοικητικά στο καϊμακαμλίκι του Μιχαλητσίου, το οποίο με τη σειρά του υπαγόταν στο μουτεσαριφλίκι και στο βιλαέτι της Προύσας. Στο Μιχαλήτσι είχαν την έδρα τους τα πρωτοβάθμια δικαστήρια της περιοχής, οι εφοριακές αρχές και το στρατολογικό γραφείο. Οι κάτοικοι του χωριού ήταν εγγεγραμμένοι στα ληξιαρχικά βιβλία του Μιχαλητσίου. H κοινότητα διοικούνταν από ένα μουχτάρη σε συνεργασία με δυο τρεις συμβούλους, τους αζάδες. Ο μουχτάρης αναδεικνυόταν σε ετήσια εκλογική συνέλευση των κατοίκων διά βοής. Επίσης λειτουργούσαν αρμόδιες επιτροπές υπεύθυνες για τη λειτουργία και τη συντήρηση της εκκλησίας και του σχολείου.\nΟι Απελαδάτοι ανήκαν εκκλησιαστικά στη δικαιοδοσία της επισκοπής Απολλωνιάδος της μητρόπολης Νικομηδείας. Μέσα στο χωριό υπήρχε μεγάλη πέτρινη εκκλησία αφιερωμένη στον άγιο Χαράλαμπο, η οποία χτίστηκε στα έτη 1888-1889. Πριν χτιστεί ο Άγιος Χαράλαμπος λειτουργούσε μια μικρή ξύλινη εκκλησία. Έξω από το χωριό, στη μέση της διαδρομής προς τη λίμνη της Απολλωνιάδας υπήρχε εκκλησία αφιερωμένη στον άγιο Γεώργιο. Ήταν μικρή αλλά παλιά εκκλησία, με μισογκρεμισμένους τοίχους.\nΣτην πλατεία του χωριού, δίπλα στον Άγιο Χαράλαμπο, ήταν χτισμένο το σχολείο: ένα διώροφο κτήριο του 1912. Το παλιό σχολείο του οικισμού ήταν τετρατάξιο δημοτικό, ενώ το νεόδμητο εξατάξιο. Οι μαθητές διδάσκονταν ιερά ιστορία, ψαλτική, αρχαία ελληνική ιστορία, όχι όμως και νεότερη. Ο δάσκαλος πληρωνόταν από τα έσοδα που είχε η εκκλησιαστική επιτροπή από την ενοικίαση κτηματικής περιουσίας που ανήκε στην εκκλησία. Τόσο το σχολείο όσο και ένα διώροφο καφενείο, το οποίο είχε χτιστεί δίπλα του και ονομαζόταν από τους κατοίκους Αδελφάτο, χτίστηκαν από τα έσοδα της εκκλησιαστικής περιουσίας.\n3. Ο θεσμός του πρωτόγερου\nΟ θεσμός του πρωτόγερου ήταν κοινός σε όλα τα Πιστικοχώρια. Πρωτόγερος ήταν εκείνος ο οικογενειάρχης του χωριού που ο μουχτάρης τον επιφόρτιζε με το χρέος της φιλοξενίας Οθωμανών (συνήθως πολιτικών και διοικητικών υπαλλήλων), οι οποίοι για διάφορους λόγους περνούσαν από το χωριό. Την υποχρέωση αυτή την είχαν οι κάτοικοι των Πιστικοχωρίων από τότε που το οθωμανικό κράτος τούς εγκατέστησε στην περιοχή ως βοσκούς κρατικών ποιμνίων.\nΟι δρόμοι του χωριού ήταν χωμάτινοι. Τα σπίτια ήταν ξύλινα, χτισμένα με τη μέθοδο ντολμά ή τσατμά (çatma). Έχτιζαν δηλαδή τα θεμέλια του σπιτιού με πέτρα, όπως και τους τοίχους 1 μ. περίπου πάνω από το έδαφος, και από πάνω έβαζαν ξύλινους πήχεις πλεγμένους σταυρωτά και τα ενδιάμεσα του ξύλινου σκελετού τα γέμιζαν με τούβλα. Τα σπίτια ήταν συνήθως διώροφα, τριώροφα ή και τετραώροφα, λόγω του χώρου που χρειάζονταν για την εκτροφή μεταξοσκωλήκων.\nΒασική παραγωγική δραστηριότητα των κατοίκων ήταν η καλλιέργεια σιτηρών και η σηροτροφία. Τα κουκούλια τα πουλούσαν στην Προύσα ή σε εμπόρους που τους επισκέπτονταν στον τόπο παραγωγής. Όλοι επίσης διέθεταν πρόβατα και αγελάδες και παρήγαν κτηνοτροφικά προϊόντα (τυρί, βούτυρο). Τα σιτηρά, όπως και τα κτηνοτροφικά προϊόντα, τα πουλούσαν στην Απολλωνία. Η Απολλωνία, και κατά δεύτερο λόγο το Μιχαλήτσι, αποτελούσαν τα κύρια εμπορικά κέντρα του χωριού. Από εκεί προμηθεύονταν σαπούνι, πετρέλαιο, ζάχαρη, καφέ, ρουχισμό.\n6. Ιστορικά γεγονότα – Εγκατάσταση στην Ελλάδα\nΤον Ιούλιο του 1914 οι Απελαδάτοι, όπως και όλα τα υπόλοιπα Πιστικοχώρια, λεηλατήθηκαν από Τούρκους ατάκτους και εκκενώθηκαν. Οι κάτοικοι κατέφυγαν στο Μιχαλήτσι, όπως και ο πληθυσμός των άλλων Πιστικοχωρίων.\nΜετά τη Μικρασιατική Καταστροφή οι κάτοικοι του χωριού εγκαταστάθηκαν στο Ψυχικό Σερρών.\n1. Οι Απελαδάτοι (ή Πελαδάτοι) ανήκαν στην ομάδα των χωριών της περιοχής Απολλωνιάδας, που ήταν γνωστά ως Πιστικοχώρια. Τα χωριά αυτά ήταν εκτός των Απελαδατών τα εξής: Αγία Κυριακή, Βουλγαράτοι (Μπάσκιοϊ), Χωρούδα (Καρατζόβα), Κωνσταντινάτοι, Σα(γ)ινάτοι (ή Αγινάτοι), Κίντια (ή Κύδια), Σιργιάνι (ή Σιριγιάννη) και Πριμηκήρι, βλ. Κλεώνυμος, Μ. – Παπαδόπουλος, Χ., Βιθυνικά ή επίτομος μονογραφία της Βιθυνίας και των πόλεων αυτής (Κωνσταντινούπολη 1867), σελ. 97-98. Τα χωριά αυτά ονομάστηκαν έτσι από τους ποιμένες («πιστικούς» σύμφωνα με τη μανιάτικη διάλεκτο) που εγκαταστάθηκαν στις περιοχές της Ρυνδακίας και της Απολλωνιάδας από τους Οθωμανούς, πιθανότατα κατά το 16ο αιώνα, οπωσδήποτε πριν από το 1602. Οι βοσκοί αυτοί έβοσκαν πρόβατα τα οποία σε πρώτη φάση τούς δόθηκαν από το οθωμανικό κράτος, φαίνεται όμως ότι ανήκαν (όσον αφορά την ιδιοκτησία) στον Οθωμανό μπέη της περιοχής. Με τον καιρό ο πληθυσμός τους αυξήθηκε και συνέστησαν τα παραπάνω χωριά, ενώ το ετήσιο εισόδημά τους από τη βοσκή των ζώων διανεμόταν μεταξύ αυτών και των ιδιοκτητών (μπέηδων). Αργότερα όμως λόγω «καταστροφής των ποιμνίων» (άγνωστες οι αιτίες και η έκταση αυτής της «καταστροφής») τους επιβλήθηκε φόρος νομής. Το καθεστώς αυτό διήρκεσε μέχρι και την εποχή του σουλτάνου Μαχμούτ Β΄ (1807-1839), όταν απελευθερώθηκαν από το καθεστώς αυτό της φορολογικής υποτέλειας, βλ. Μεσιτίδης, Α. – Δεληγιάννης, Β., «Η Απολλωνιάς», Μικρασιατικά Χρονικά 3 (1940), σελ. 427-428. Για τα Πιστικοχώρια βλ. και Βλ. Αναγνωστοπούλου, Σ., Μικρά Ασία, 19ος αιώνας - 1919. Οι ελληνορθόδοξες κοινότητες: από το μιλλέτ των Ρωμιών στο ελληνικό έθνος (Αθήνα 1997), σελ. 217, 252-253.\n2. Αρχείο Προφορικής Παράδοσης Κέντρου Μικρασιατικών Σπουδών, φάκ. Β 150. Οι Κλεώνυμος, Μ. – Παπαδόπουλος, Χ., Βιθυνικά ή επίτομος μονογραφία της Βιθυνίας και των πόλεων αυτής (Κωνσταντινούπολη 1867), σελ. 98, αναφέρουν ότι οι Απελαδάτοι αποτελούνταν από 100 οικίες. Η στατιστική του Οικουμενικού Πατριαρχείου για το 1905 κάνει λόγο για 150 οικογένειες (μάλιστα το χωριό αναφέρεται ως Απελλαδάτοι, δηλαδή με δύο «λ»), βλ. Εθνικά Φιλανθρωπικά Καταστήματα, Ημερολόγιον έτους 1906 (Κωνσταντινούπολη 1905), σελ. 139. Παρόμοια στοιχεία (160 οικογένειες) δίνει και ο Καβαλιέρος-Μαρκουίζος, βλ. Καβαλιέρος-Μαρκουίζος, Θ., Από Κωνσταντινουπόλεως εις Νίκαιαν. Ταξειδιωτικαί εντυπώσεις εκ Βιθυνίας, μετ’ εικόνων (Κωνσταντινούπολη 1909), σελ. 154. Σύμφωνα με απογραφή στα τέλη του 1920, το χωριό διέθετε 160 οικογένειες, βλ. Μεσιτίδης, Α. – Δεληγιάννης, Β., «Η Απολλωνιάς», Μικρασιατικά Χρονικά 3 (1940), σελ. 435. Η στατιστική του Οικουμενικού Πατριαρχείου για το 1922 δίνει τον αριθμό των 786 κατοίκων, βλ. Patriarcat Oecumenique, Les atrocités kémalistes dans les régions du Pont et dans le reste de l’Anatolie (Κωνσταντινούπολη 1922), σελ. 263. Η Σία Αναγνωστοπούλουν υπολογίζει 786 κατοίκους. Βλ. Αναγνωστοπούλου, Σ., Μικρά Ασία, 19ος αιώνας - 1919. Οι ελληνορθόδοξες κοινότητες: από το μιλλέτ των Ρωμιών στο ελληνικό έθνος (Αθήνα 1997), πίνακες.


Atlas – In Pursuit Of Memory (AOR Heaven) | Greek Rebels\namadeus banner greekrebels 2 - 468|60|amadeus banner greekrebels 2|||bothRODSTUDIOS-468×60-BANNER - 468|60|RODSTUDIOS-468×60-BANNER|||bothsymmetric records - 468|90|symmetric records||https://www.facebook.com/symmetricrecords/|bothwhale-468×60 - 468|60|whale-468×60|||bothvinylmonster468x60 - 468|60|vinylmonster468x60||http://www.vinylmonster.gr/|bothnano designs 468×60 - 468|60|nano designs 468×60||https://www.facebook.com/Nanodesignart/|bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|both\nΗ περίπτωση των νεοσύστατων Βρετανών Atlas δεν είναι ιδιαίτερα πρωτοφανής. Γνήσιοι λάτρεις των ’80s melodic rock ήχων και με πλήρη συνείδηση της underground ύπαρξής τους πορεύονται εδώ και ένα χρόνο στα σοκάκια της Β’ κατηγορίας. Έχοντας τσιμπήσει ένα αξιέπαινο συμβολαιάκι με την ανερχόμενη “μαμά” του μελωδικού ήχου AOR Heaven και τη συμμετοχή ως support act στους συντοπίτες και αρκετά πιο γνωστούς Vega (με παράκληση από την ίδια τη μπάντα), θα έλεγε κανείς πως βρίσκονται σε καλό δρόμο. Η παρθενική τους δουλειά ωστόσο, περιπλέκει κάπως τα πράγματα.\nΕκ πρώτης όψεως, το “In Pursuit Of Memory” θα μπορούσε να χαρακτηριστεί άλλο ένα AOR δισκάκι της σειράς, που απλά “ψιλοενώνει” παλιά ονόματα όπως Toto και Journey με άλλα μεταγενέστερα τύπου W.E.T. και Work Of Art, μιας και στα δύο τελευταία οι νότες του απορρέουν και λίγη “σουηδίλα” στην παραγωγή. Αυτό που ίσως το σώζει από το χαντάκωμα εντοπίζεται με λίγη παραπάνω προσοχή στις progressive αναφορές, αν και εφόσον επιλέξεις να απομονώσεις τα άφθονα synthesizers και τα “χαρούμενα” αλλά μάλλον άψυχα (πλην του “Lock And Key“) refrains. Ερμηνευτικά δε θα συναντήσεις κάποια έκπληξη, αν και ο Craig Wells τραγουδάει με τόσο αρμονικό τρόπο που δε σε κάνει να βαριέσαι. Είτε μιλάμε για ψυχοπονιάρικη μπαλάντα ή για καθαρές δυναμικές hard rock συνθέσεις. Η συνολική εικόνα όμως είναι και αυτή που μένει στο τέλος, η οποία δυστυχώς είναι χλιαρή. Εδώ φαίνεται το άγχος και η αμηχανία του πρώτου δίσκου. Είναι η κλασική κατάσταση μπάντας που προσπαθεί να βρει τα βήματά της και κάπου στην πορεία το χάνει. Αν και είναι η αλήθεια, παρ’ όλα αυτά το δικαιολογώ απόλυτα.\nΚάθε αρχή και δύσκολη, λοιπόν, για τους Atlas και την πρώτη επίσημη κυκλοφορία τους. Το καλό βέβαια είναι πως λάθη δεν υπάρχουν πολλά και είναι αντιμετωπίσιμα. Σίγουρα δεν είναι άξιοι αγοράς, τουλάχιστον για τώρα. Έχουν όμως σποραδικά λίγες και καλές ιδέες πάνω στις οποίες μπορούν να χτίσουν κάτι καλύτερο στο μέλλον.\nDamnation Angels – The Valiant Fire (Massacre)


ΑΝΩ ΚΑΛΕΝΤΙΝΗ: Τοπικές έκτακτες ειδήσεις\n1η Απριλίου 2011 ώρα 5 49΄ πρωινή.\nΧθες βράδυ, 31 – 3 – 2011, το Δ.Σ. του Δήμου Γεωργίου Καραϊσκάκη, σε έκτακτη συνεδρίαση αποφάσισε:\n«Απαγορεύεται να διαμένουν προσωρινά ή μόνιμα ή να διέρχονται στις κατοικημένες περιοχές του Δήμου μας πρόβατα, γίδια, γουρούνια, βοοειδή, γαϊδούρια και έτερα μουλαροειδή, όρνιθες, αγριόχοιροι, σκαντζόχοιροι και χελώνες.\nΣτους παραβάτες θα επιβάλλονται τσουχτερά πρόστιμα, ανάλογα με εκείνα του Κ.Ο.Κ. (κώδικα οδικής κυκλοφορίας)».\nΤο μέτρο κρίθηκε αναγκαίο επειδή από το Μάιο αναμένεται να κατακλείσει την περιφέρεια του Δήμου μας μέγα κύμα τουριστών, κυρίως Γερμανών και Γάλλων. (θα σας αποκαλύψω και το μυστικό, αυτό υποσχέθηκαν η κυρία Μέρκελ και Σαρκοζί στο Δήμαρχό μας κύριο Δημήτρη Γαλλίκα κατά την πρόσφατη επίσκεψή του στο εξωτερικό).\nΤην παραπάνω απόφαση υπερψήφισε σύμπασα συμπολίτευση και αντιπολίτευση. Μάχη βέβαια δόθηκε για τον καθορισμό των αποστάσεων από τα κέντρα των χωριών.\nΗ αντιπολίτευση μάλιστα πρότεινε να απαγορευτεί η παραμονή και η διέλευση ζώων σε ακτίνα (3) τριών χιλιομέτρων από τις κεντρικές πλατείες των χωριών. Πολλοί σύμβουλοι της συμπολίτευσης πρότειναν ακτίνα (2) δυο χιλιομέτρων.\nΤέλος επικράτησε η σώφρονα πρόταση του αντιδημάρχου κυρίου Θανάση Γαλύφα, ο οποίος υποστήριξε:\nΗ ακτίνα των τριών η δυο χιλιομέτρων είναι πολύ μεγάλη. Έτσι θα υποχρεώσουμε τα ζώα να μένουν στις κορυφές των βουνών χειμώνα – Καλοκαίρι. Εκεί τα καημένα θα γλυτώσουν τα πρόστιμα, αλλά θα ενοχλούνται συνεχώς από τις ανεμογεννήτριες που πρόκειται σύντομα να τοποθετηθούν εκεί, εφόσον βέβαια μας το επιτρέψει ο Δήμο Καυκιάς.\nΠιστεύω, συνέχισε ο κ. Γαλύφας, οι ιδανικές αποστάσεις είναι: στην Καλεντίνη να οριστεί ακτίνα ενός χιλιομέτρου από την Πλατεία, στο Αστροχώρι και το Διάσελο ακτίνα 990 μέτρων και σ όλα τα υπόλοιπα χωριά, πρώην έδρες κοινοτήτων, ακτίνα 980 μέτρων από τις κεντρικές Πλατείες.\nΣύμπαν το Δ.Σ. σηκώθηκε χειροκρότησε και υπερψήφισε την πρόταση του αντιδημάρχου.\nΣχόλια: 1-4-2011 ώρα 13 47΄\nΤο Mail μου κατακλείστηκε από απορίες και ερωτήσεις.\nΠολλοί ρωτούν: Ο Δήμος δεν έχει Δημοτική Αστυνομία ποιοι θα βεβαιώνουν τις παραβάσεις; Απαντώ σε όλους, κι αν δεν έχουμε μπορούμε ν αποκτήσουμε ! Εξάλλου αφού άπτονται του Κ.Ο.Κ. επί του παρόντος θα τις βεβαιώνει ο (σχολικός) τροχονόμος !\nΈνας γράφει : Η γάτα του γείτονα επειδή είναι κατοικίδιο εξαιρείται του προστίμου, παρ όλα που κάθε απόγευμα βολτάρει στην πλατεία του χωριού. Εγώ έχω ένα κατοικίδιο γουρούνι στο προαύλιο του σπιτιού μου. Δεν είναι άδικο ο Δήμος να μου επιβάλλει πρόστιμο; Ενώ στο γείτονα με τη γάτα όχι !\nΑπαντώ ευθέως με τη ρήση του μακαριστού Χριστόδουλου. Εσύ επειδή δεν έχεις γίδα θέλεις να ψοφήσει και η γίδα του γείτονα !\nΈνας άλλος ρωτά: Γιατί οι κότες απαγορεύονται ενώ οι πάπιες και οι χήνες επιτρέπονται;\nΠολλοί άλλοι ρώτησαν: Όταν βεβαιώνονται παραβάσεις αγρίων ζώων ποιος θα πληρώνει το πρόστιμο; Μήπως ο κάτοχος του κτήματος;\nΣ αυτούς απαντώ: Δε γνωρίζω ! Δε γνωρίζω ! Δε γνωρίζω ! Απευθυνθείτε στον Δήμαρχο ! το τηλέφωνό του είναι: 26810 68 268.\nΊσως; αυτά φοβήθηκε ο Δήμαρχος και αποφάσισε τις απαγορεύσεις ζώων στα χωριά !!!\nΕτικέτες ΑΝΑΚΟΙΝΩΣΕΙΣ, ΑΝΩ ΚΑΛΕΝΤΙΝΗ, ΑΤΑΧΤΟ ΔΕΛΤΙΟ\nΕΝΑΣ ΕΤΕΡΟΔΗΜΟΤΗΣ 1 Απριλίου 2011 - 3:48 μ.μ.\nΣΠΟΥΔΑΙΑ ΚΑΙ ΣΗΜΑΝΤΙΚΑ ΠΡΑΓΜΑΤΑ ΑΥΤΑ ΜΕ ΤΑ ΟΠΟΙΑ ΑΣΧΟΛΕΙΣΤΕ.\nΕΠΙ ΤΗΣ ΟΥΣΙΑΣ ΚΑΤΙ ΚΑΛΥΤΕΡΟ ΓΙΑ ΤΟ ΔΗΜΟ ΕΝΑΣ ΞΕΡΟΛΑΣ ΘΑ ΠΡΟΤΕΙΝΕΙ ΝΑ ΤΟ ΣΧΟΛΙΑΣΟΥΜΕ??\nΚώστας Α. Παππάς 1 Απριλίου 2011 - 5:32 μ.μ.\nΣήμερα λόγω πρωταπριλιάς με κάποιο αστείο ψέμα ασχοληθήκαμε. ΠΑΝΤΩΣ Κονδύλια στο Δήμο για έργα την περίοδο αυτή δεν διατίθενται. Υπάρχει μια στασιμότητα. Μακάρι αργότερα να δοθούν χρήματα για έργα και να αναγγείλουμε κάτι καλλίτερο.\nΚώστας Α. Παππάς 1 Απριλίου 2011 - 5:56 μ.μ.\nΕπίσης , εγώ πάντα γράφω το mail μου. Μεγάλη μου χαρά θα ήταν συνδημότες και ετεροδημότες (επώνυμα ή ανώνυμα) να μου στείλουν προτάσεις και κείμενα για ανάρτηση. Εγώ κάποιες προσωπικές προτάσεις - ιδέες, που είχα τις έχω αναρτήσει.\nΜεγαλύτερη ανταπόκριση βρίσκω από εκείνους που δεν γνωρίζουν internet. Στο χωριό μου αφηγήθηκαν κάποια γεγονότα που ήδη έχω αναρτήσει και σχολιάσει.\nΚώστας Α. Παππάς 3 Απριλίου 2011 - 10:35 π.μ.\nΦίλε Ετεροδημότη, σήμερα αργά το βράδυ ή αύριο πρωί, θα ανεβάσω στο blogspot ΑΝΩ ΚΑΛΕΝΤΙΝΗ ένα πολύ σοβαρό θέμα, που αφορά τα Κέντρα Υγείας όλης της χώρας. Θα ήθελα τη στήριξη όλων των αναγνωστών. Αφορά τους δικούς μας ανθρώπους, ασφαλισμένους στον ΟΓΑ.


«Θα δώσουμε μάχη» - Onsports.gr\nΚώστας Ζαρέντης\t29 Μαρτίου 2011, 01:44\n«Θα δώσουμε μάχη»\nΑποφασισμένοι να καταβάλλουν κάθε προσπάθεια μέχρι τέλους για να πετύχουν τους στόχους τους, είναι οι ποδοσφαιριστές του Παλαιού Φαλήρου.\nΗ ομάδα των νοτίων προαστίων, στα δύο τελευταία εντός έδρας παιχνίδια με τα Μελίσσια και την Ελευθερούπολη, δεν έφερε τα επιθυμητά αποτελέσματα, χάνοντας πολύτιμο έδαφος στον πίνακα της βαθμολογίας.\nΣτον αγώνα με το συγκρότημα των βορείων προαστίων, οι «κυανέρυθροι» ηττήθηκαν με σκορ 1-1, ενώ σε αυτόν με τον σύλλογο της Νέας Ιωνίας, παραχώρησαν ισοπαλία με σκορ 1-1 κι έτσι υποχώρησε στην 9η θέση με 29 βαθμούς, την οποία μοιράζεται με την Α.Ε. Αιγάλεω.\n«Μένουν επτά παιχνίδια για να τελειώσει η φετινή χρονιά. Έχουμε δύσκολο πρόγραμμα. Χρειάζεται προσοχή. Δεν πρέπει να χαλαρώσουμε. Σεβόμαστε όλους τους αντιπάλους μας, αλλά θα δώσουμε τη δική μας μάχη, για να πετύχουμε τους στόχους μας».\nΤην επόμενη αγωνιστική, το Παλαιό Φάληρο θα αντιμετωπίσει εκτός έδρας την Ειρήνη Πετρούπολης.\nΟ Δημήτρης Σερπετζόγλου, δεν θα έχει στη διάθεσή του, τους τραυματίες Φέργκο και Μαστρογιάννης, καθώς και τον τιμωρημένο Τσανάι.\nΑμφίβολη είναι η συμμετοχή των Σούρδη και Εριόλ.


Η Δημοτική χορωδία Γαλατσίου συμμετείχε το Σαββατοκύριακο (5 & 6 Μαΐου 2018) στο 9ο Διεθνές Φεστιβάλ Φιλαρμονικών Χορωδιών Ορχηστών που έλαβε χώρα στο Μέγαρο Μουσικής, με μια εξαιρετική εμφάνιση αφήνοντας τις καλύτερες εντυπώσεις.\nΤο Φεστιβάλ είναι μοναδικό στο είδος του καθώς προσφέρει φωνή σε δεκάδες χορωδίες και ορχήστρες αλλά και σε εκατοντάδες ερασιτέχνες μουσικούς από όλο τον κόσμο, δίνοντας αφορμή για συνάντηση καλλιτεχνών και πολιτισμών. Ο αριθμός των συμμετεχόντων ανήλθε στους 2.000 καλλιτέχνες (!!!) οι οποίοι έλαβαν μέρος σε μία αξιόλογη και μοναδική για την Ελλάδα πανδαισία οργάνων, ήχων και φωνών.\nΚεντρικό σημείο αναφοράς του 9ου Διεθνούς Φεστιβάλ Μουσικής αποτέλεσε η ηθική και οικονομική στήριξη των συλλόγων: “Κιβωτός του Κόσμου”, “Άγγελοι Γης”, “Δώσε Ζωή”, “Let’s Pap”.\nΕπόμενη εμφάνιση της Δημοτική Χορωδίας Γαλατσίου το Σάββατο 12 Μαΐου 2018 στο Θέατρο της Δόρας Στράτου.


Έρευνες για τη διάρρηξη και εμπρησμό στα Πολεμίδια… Δεύτερη υπόθεση σε διάστημα ημερών | Cyprus Times\nJanuary 27, 2021 Wednesday 03:48:18\nJanuary 27, 2021 Wednesday 03:48:19\nΈρευνες για τη διάρρηξη και εμπρησμό στα Πολεμίδια… Δεύτερη υπόθεση σε διάστημα ημερών\nΈρευνες για την υπόθεση διάρρηξης και εμπρησμού στα Πολεμίδια – Δεύτερη υπόθεση σε διάστημα ημερών – Όλες οι πληροφορίες\nΣυνεχίζονται με εντατικό ρυθμό οι έρευνες της Αστυνομίας για την υπόθεση διάρρηξης και εμπρησμού που σημειώθηκε πρωτοχρονιάτικα στη Λεμεσό. Στόχος των δραστών προσφυγικό σπίτι στα Κάτω Πολεμίδια, του οποίου ο ένοικος απουσιάζει στο εξωτερικό.\nΗ φωτιά τέθηκε στις 17.30 χθες το απόγευμα, σε σπίτι που βρίσκεται στον προσφυγικό συνοικισμό Μακάριος στην περιοχή Κάτω Πολεμιδιών. Τη φωτιά κατέσβησαν μέλη της Πυροσβεστικής Υπηρεσίας. Από τις έρευνες της Πυροσβεστικής και της Αστυνομίας, μέλη της οποίας έσπευσαν επί τόπου, διαπιστώθηκε ότι επρόκειτο για εμπρησμό και ότι της φωτιάς, προηγήθηκε διάρρηξη και κλοπή.\nΌπως διαπιστώθηκε ο 50χρονος ένοικος της κατοικίας απουσιάζει στο εξωτερικό. Από την πυρκαγιά το σπίτι υπέστη εκτεταμένες ζημιές, το ύψος των οποίων δεν έχει υπολογιστεί ακόμη. Δεν έχει διαπιστωθεί ακόμη, τι έχουν κλέψει οι δράστες. Κάτι που αναμένεται να διαπιστωθεί μετά την επιστροφή του ενοίκου στην Κύπρο.\nΕίναι η δεύτερη υπόθεση διάρρηξης και εμπρησμού κατοικίας που διερευνάται από την Αστυνομία στη Λεμεσό. Πριν από λίγες μέρες, στόχος διάρρηξης και εμπρησμού έγινε κατοικία στην Επισκοπή, της οποίας οι ιδιοκτήτες απουσίαζαν και πάλι στο εξωτερικό.


Αγάπα με | Άβαλι Ιπολίτα\nΑρ. σελίδων 148\nΣτο αρχιπέλαγος όλοι γνωρίζουν την Τζούλια. Την αποκαλούν Η ξένη που γράφει πάνω στις πέτρες. Εδώ μιλάνε αναρίθμητες διαλέκτους· η Τζούλια όμως πρέπει να χρησιμοποιεί τη μητρική της γλώσσα, αν θέλει να φτάσει το μήνυμα σε εκείνον. Προσπάθησε με μεγάλο κόπο να φανερώσει μέσα από τα λόγια της τη γυναικεία ύπαρξή της και την αγάπη της γι' αυτόν.\nΠεριμένοντας την Κίττυ


Γέρε χρόνε φύγε τώρα... | Evi's Twins Stories\nWellness Stories/ 08/01/2016/\nΈφτασε η μέρα που τα παιδιά επέστρεψαν στο σχολείο και βρήκα και εγώ χρόνο (και ησυχία) να γράψω… Πέρασαν και οι διακοπές των Χριστουγέννων, μπήκε η νέα χρονιά…\nΠάντα το τέλος κάθε έτους με γέμιζε σκέψεις. Έκανα flash back στα σημαντικά (για μένα) γεγονότα της χρονιάς, έκανα την αυτοκριτική μου, έβαζα στόχους για την επόμενη χρονιά. Μια διαδικασία πολύ δημιουργική και ευχάριστη, που όμως αυτή τη φορά δεν μου βγήκε τόσο αβίαστα, περισσότερο με ζόρισαν η στιγμές του προηγούμενου έτους, θα έλεγα.\nΉταν αντικειμενικά μια δύσκολη χρονιά αυτή που πέρασε για τους περισσότερους. Ποιος δεν βίωσε απογοήτευση, άγχος, απαισιοδοξία τον περασένο Ιούλιο; Ποτέ δεν θα ξεχάσω, πιστεύω, αυτό το συναίσθημα στην ουρά μπροστά στο ATM και την αγωνία να έχουν μείνει χρήματα, όχι όσα χρειάζομαι εγώ και η οικογένειά μου, αλλά όσα θέλει να μου δώσει, αν έχει… Χρήματα δικά μου, που τα έχω δουλέψει και έχω κοπιάσει γι΄αυτά. Πρωτόγνωρα συναισθήματα.\nΤο Καλοκαίρι του 2015 ήταν περίεργο, ήταν διαφορετικό. Έφερε πίεση, άγχος για το αύριο, ανησυχία για το μέλλον των παιδιών μου. Έφερε ένα σοβαρό οικογενειακό πρόβλημα υγείας, που ήθελε ψυχραιμία, στήριξη, υπομονή, θετική σκέψη, για να ξεπεραστεί. Έφερε και το αντίο στην αγαπημένη μου γιαγιά που ήρθε η ώρα της να ξεκουραστεί και να μας αφήσει με τις γλυκιές αναμνήσεις της παιδικής μας ηλικίας.\nΚαι κάπως έτσι μπήκε ο Σεπτέμβριος, και εκεί που ψάχνω αντοχή και διάθεση για δημιουργία, αντικρίζω τις εικόνες αυτών των παιδιών που με βάρκα την ελπίδα καταφέρνουν να φτάσουν στα ελληνικά νησιά. Κάποια δεν τα καταφέρνουν. Οι εικόνες τους είναι πολύ σκληρές. Κάθε φορά που βλέπω αυτά τα παιδιά αισθάνομαι ένα βάρος, νοιώθω ανήμπορη μπροστά σε αυτή την πραγματικά τρομακτική ζωή.\nΤα Χριστούγεννα πάντα μου φτιάχνουν τη διάθεση. Όλα είναι στολισμένα, γιορτινά, χαρούμενα. Τα παιδιά έχουν διακοπές και είναι ευτυχισμένα, και η χαρά τους είναι πηγή χαράς. Τα παιδιά μου μου φτιάχνουν το κέφι, μου δίνουν δύναμη, με κάνουν να βάζω τα καλά μπροστά από τα άσχημα. Είναι αυτά που μου λένε με τον τρόπο τους, συνέχισε, γιατί μπορείς, γιατί αξίζει, γιατί είμαστε εμείς εδώ!\nΗ χρονιά τέλειωσε όμορφα, γλυκά, όπως ξεκίνησε. Με τον άντρα μου, με τα παιδιά μου, με φίλους, με την οικογένεια, με βόλτες, με γέλια, με αγκαλιές. Και ήρθε η στιγμή να σκεφτώ τη νέα χρονιά… Και αποφάσισα να ευχηθώ μόνο υγεία, ψυχική και σωματική. Και να πιστέψω πως με ηρεμία και θετική σκέψη θα έχουμε μια όμορφη χρονιά, με ωραίες στιγμές… Αν το πιστέψουμε, μπορεί να έρθει!\nΖήσε πολλές, μικρές ευτυχισμένες στιγμές και απόλαυσέ τις… Μοίρασε αγάπη, εκτίμησε την ομορφιά, βρες τη χαρά και ξεκίνησε με όρεξη και πάθος τη νέα χρονιά!\nΑκολούθησέ με στο instagram και στο twitter και στείλε και εσύ τις δικές σου ιστορίες στο info@mytwins.gr\nTags: evi's twins storiesαπολογισμός 2015νέα χρονιά\nΤελικά υπάρχει χρόνος για μένα;


“Ανοιχτός σε κάθε πρόταση” | ebasket.gr\nΚεντρική Basket League Άρης “Ανοιχτός σε κάθε πρόταση”\n“Ανοιχτός σε κάθε πρόταση”\nΔημοσίευση στις 19/06 18:31\nΑνοιχτός σε κάθε πρόταση εμφανίστηκε σε δηλώσεις του ο Αλέξανδρος Βεζένκοφ. Ο άσσος του Άρη, όπως τόνισε στην ΕΡΑ ΣΠΟΡ, περιμένει τις επίσημες προτάσεις ώστε να αποφασίσει το καλύτερο για τον ίδιο και χαρακτήρισε τιμητικό το ενδιαφέρον των Παναθηναϊκού και Ολυμπιακού. Παράλληλα, τόνισε ότι περιμένει τις εξελίξεις στο αν θα αγωνιστεί ο Άρης στην Ευρώπη, ενώ τέλος υποστήριξε ότι δε γίνεται να αγωνιστεί στην εθνική Ελλάδος.\nΑναλυτικά οι δηλώσεις του Α. Βεζένκοφ στην ΕΡΑ ΣΠΟΡ:\nΓια τις λίγες ημέρες ξεκούρασης: “Θα ξεκουραστώ μέχρι την Τετάρτη (24/06), για να χαλαρώσω λίγο. Μετά ξεκινώ δουλειά στη Θεσσαλονίκη και ενδέχεται να πραγματοποιήσω ένα ταξίδι στις ΗΠΑ”.\nΓια το ότι φαίνεται να ζει για το μπάσκετ: “Το αγαπάω πάρα πολύ, δεν ξεκουράζομαι ποτέ πάνω από 5-6 ημέρες και προσπαθώ πάντα να γυμνάζομαι, να κάνω σουτ και βάρη, για να μένω σε καλή κατάσταση”.\nΓια το ότι συνήθως παίζει σε δύο διοργανώσεις εθνικών ομάδων: “Έχω συνηθίσει να παίζω σε δύο διοργανώσεις τα καλοκαίρια. Φέτος θα λείπουν οι αγώνες και θα είναι κάπως διαφορετικά τα πράγματα”.\nΓια τον ηγετικό ρόλο που έχει σε μια ομάδα όπως ο Άρης: “Από την αρχή ο προπονητής έδειξε μεγάλη εμπιστοσύνη και πιστεύω πως τον έβγαλα ασπροπρόσωπο κι είχα την ευκαιρία να εξελιχθώ. Σίγουρα είναι βαριά η φανέλα, αλλά πάντα είναι ωραίο να παίζεις με δημιουργικό άγχος. Είναι πολύ όμορφο και δεν με γεμίζει με πίεση”.\nΓια το γεγονός πως προέρχεται από μπασκετική οικογένεια: “Έχω ιδιαίτερη σχέση με τον πατέρα μου, με κριτικάρει πιο σκληρά από όλους, αλλά μου λέει και τα καλύτερα πράγματα. Έχουμε κάνει τα πάντα μαζί από μικρή ηλικία, για να καταφέρω πράγματα. Με έχει κάνει να πιστέψω πως μόνο από την προπόνηση μπορώ να γίνομαι καλύτερος. Συζητάμε για μπάσκετ συνέχεια, πριν και μετά τους αγώνες, αλλά σίγουρα υπάρχουν και στιγμές που μιλάμε και για άλλα πράγματα”.\nΓια τη φετινή πορεία του Άρη: “Ήταν μια μεγάλη χρονιά, ο κόουτς ήρθε τελευταίος από όλους. Το ρόστερ μπορεί να μη φάνταζε σπουδαίο, αλλά το κλίμα ήταν εξαιρετικό. Προσπαθήσαμε να βάλουμε τους ξένους στο ελληνικό περιβάλλον. Είχαμε μεγάλες διακοπές, άσχημες ήττες και σπουδαίες νίκες. Κάναμε μικρά θαύματα. Θα ήταν πιο δίκαιο να πάει η σειρά με τον ΠΑΟΚ σε πέμπτο ματς. Η διοίκηση του Άρη κατάφερε να ξεκινήσει το παιχνίδι με τον ΠΑΟΚ από την αρχή, γιατί εάν μηδενιζόμασταν θα ήταν άσχημα τα πράγματα. Ξεκίνησε το καλό μομέντουμ μετά τη νίκη επί της ΑΕΚ. Βγήκαμε τέταρτοι επειδή η ΑΕΚ έκανε κάποιες απρόσμενες ήττες, τις οποίες εκμεταλλευτήκαμε”.\nΓια την παρουσία του Νίκου Λάσκαρη στην ιδιοκτησία της ΚΑΕ: “Όλες οι ομάδες χρειάζονται κάποιο οικονομικό κύρος, για να κάνουν το κάτι παραπάνω. Τα τελευταία τρία χρόνια η διοίκηση πάλευε και φέτος ήρθε ο κ. Λάσκαρης. Είναι δεδομένο και σπουδαίο το γεγονός πως θα βοηθήσει. Χρειάζονται υπομονή και σωστά βήματα, για να γίνει κάτι μεγάλο. Το ίδιο πρέπει να γίνει και σε ΑΕΚ και ΠΑΟΚ”.\nΓια το εάν μπορεί κάποια ομάδα να μπει… σφήνα στους δύο μεγάλους: “Τα επόμενα δύο τρία χρόνια είναι δύσκολο να συμβεί κάτι, αλλά σιγά σιγά το πρωτάθλημα μπορεί να γίνει πολύ ανταγωνιστικό, εάν υπάρχει σωστό πλάνο και διάρκεια στις ομάδες”.\nΓια το ότι αποτελεί “καυτό” όνομα στο μεταγραφικό παζάρι: “Εάν δεν υπάρχει Ευρώπη στον Άρη δεν έχουμε κάτι να συζητήσουμε. Εάν υπάρχει κάποια επίσημη πρόταση θα συζητήσω μαζί του, αλλά θα πρέπει να περιμένω τις προτάσεις από ευρωπαϊκές ομάδες. Χρειάζεται υπομονή, συγκεκριμένα βήματα, να μελετήσω όποιες προτάσεις και να συζητήσω με οικογένεια και μάνατζερ”.\nΓια το ότι δεν βιάζεται να πάει στο ΝΒΑ, όπως ο Γιάννης Αντετοκούνμπο: “Ο Γιάννης έκανε κάτι ασύλληπτο, έχει όλα τα προσόντα για να γίνει το next big thing. Δεν μπορούμε να κάνουμε όλοι το ίδιο πράγμα. Μέσα από την Ευρώπη, τα σκληρά παιχνίδια και το σκληρό ανταγωνισμό θα καταφέρω να φθάσω στο κορυφαίο επίπεδο, που είναι και ο στόχος μου. Με σωστή δουλειά, εξέλιξη και υγεία πιστεύω πως στο μέλλον μπορώ να τα καταφέρω. Σίγουρα, όμως, θα πρέπει να δουλέψω πολύ. Οφείλω πρώτα να καθιερωθώ στην Ευρώπη και μετά βλέπουμε για το ΝΒΑ”.\nΓια το ενδεχόμενο να αγωνιστεί σε Ολυμπιακό ή Παναθηναϊκό: “Σίγουρα, είναι πολύ τιμητικές ενδεχόμενες προτάσεις από τις πιο μεγαλύτερες ομάδες στην Ευρώπης. Προς το παρόν, πάντως, δεν έχω κάτι επίσημο στα χέρια μου. Είμαι ανοιχτός σε κάθε πρόταση. Περιμένω και ελληνικό διαβατήριο. Είμαστε στο τελικό στάδιο και περιμένουμε να βγει από τον υπουργό και να έρθει στα χέρια μου”.\nΓια το εάν με το ελληνικό διαβατήριο θα μπορούσε να αγωνιστεί και στην Εθνική Ελλάδας: “Δεν έχω δικαίωμα κι έχω επιλέξει κι έναν δρόμο από μικρός”.\nΠροηγούμενο Φωτιά στο Παλέ\nΕπόμενο 133” και…κούπα!(vid)


Φρεσκάρισμα με Πλαστικό :: Τεχνικές Πληροφορίες :: Υποστήριξη και Βοήθεια :: ΧΡΩΜΑΤΙΣΜΟΙ ΖΑΛΜΠΑ ::\nΠως να βάψω μόνος μου » Φρεσκάρισμα με Πλαστικό\nΘα ξεκινήσουμε να διαπιστώνουμε αν οι τοίχοι είναι περασμένοι με « Πλαστικό ή Υδρόχρωμα ».\nΑν θέλουμε να φρεσκάρουμε έναν τοίχο που είναι ήδη βαμμένος με πλαστικό και διατηρείται σε καλή κατάσταση, δεν χρειάζεται καμία προεργασία. Σε περίπτωση που υπάρχουν περιοχές που έχει φύγει το πλαστικό ή έχουν γίνει κάποια μερεμέτια με ασβεστοκονιάματα, θα πρέπει να προηγηθεί αστάρωμα (καλό είναι να περάσουμε αστάρι λαδιού σε αναλογία: 50% αστάρι μετάλλων, 50% λινέλαιο).\nΕπιφάνειες περασμένες με ασβέστη, σε οποιαδήποτε μορφή, χρειάζεται απαραίτητα να ασταρωθούν γιατί αλλιώς. δεν καλύπτονται, όσα χέρια πλαστικό κι αν περαστούν. Γι' αυτό προσέχουμε ιδιαίτερα και τις σταγόνες που ενδέχεται να έχουν πέσει κατά το θάψιμο της οροφής.\nΑφού τελειώσουμε όλες τις προεργασίες, εκεί που χρειάζονται, φτιάχνουμε πλαστικόστοκο η ακρυλικό στόκο (έτυμο στα χρωματοπωλεία) και κάνουμε όλα τα ψιλοστοκαρίσματα. Όταν στεγνώσουν τα βάφουμε τοπικά και περνάμε το πρώτο χέρι. Αν δεν έχουν καλυφθεί ικανοποιητικά οι επιφάνειες περνάμε και δεύτερο χέρι με τον τρόπο που αναφέρουμε στο « Τρόπος Βαφής.\nΑφού οι επιφάνειες των τοίχων έχουν υποστεί τις απαραίτητες προεργασίες, εντωμεταξύ έχουμε ετοιμάσει το χρώμα. Πιάνουμε μία πλευρά του δωματίου και με πινέλο Νο 2 ½ - 3 ιντσών περνάμε προσεκτικά γωνίες, πρεβάζια, σοβατεπί και όποια άλλη μικρή επιφάνεια υπάρχει (κόψιμο). Ύστερα ολοκληρώνουμε το βάψιμο της πλευράς με τον κύλινδρο. Με τον ίδιο τρόπο συνεχίζουμε μία-μία τις πλευρές ως την ολοκλήρωση του χώρου.\nΌπως θα προσέξατε, το δωμάτιο βάφεται μία-μία πλευρά για να προλαβαίνουμε τις ενώσεις του πινέλου με τον κύλινδρο πριν στεγνώσουν και δημιουργηθούν ματίσεις.\nΌταν στεγνώσει το πρώτο χέρι ψιλοστοκάρουμε όλα τα μερεμέτια που έχουν απομείνει από το πρώτο στοκάρισμα.\nΌταν στεγνώσουν και τα ψιλοστοκαρίσματα τα βάφουμε τοπικά με ένα πινέλο και περνάμε το δεύτερο και τελευταίο χέρι με τον ίδιο τρόπο που περάσαμε και το πρώτο.\nΑν υπάρχουν σωλήνες και σώματα καλοριφέρ μπορούμε να τα περάσουμε με πλαστικό εφ' όσον έχουν προηγηθεί οι κατάλληλες προεργασίες.


Ιορδανία - Ισραήλ - Κίνα - Μιανμάρ (Βιρμανία) - Νότια Κορέα - Παλαιστίνη - Αίγυπτος-Σουδάν-Ιορδανία-Ισραήλ-Σεούλ-Γουαμ-Παλάου-Μικρονησία-Χαβάη-Αυστραλία-Μυανμαρ-Η.Κοng-Λονδίνo | Page 20 | Travelstories\nΕκει που δεν ηξερα που ειναι το Παλαου , αλλά το εμαθα χαρη στο Γιωργο και ξετρελαθηκα, χθες βραδυ επεσα σε ντοκυμαντερ για τη σχεση αγαπης και σεβασμου που εχουν οι κατοικοι με τους καρχαρίες . Ενδιαφερον ....\nΔυστυχώς δε νομίζω να προλάβω να ανεβάσω άλλες εγώ, λείπω τριήμερο...\nΑαααααααχχχ πηραμε μια καλη τζουρα !!!!!!!!!\nΕυγε νεοι μου!!!!!\nΆσε τα σάπια, έχεις άλλη μια εβδομάδα.\nΌχι ρε, κατάλαβα λάθος και είπα μόνο τριήμερο... Οκ κάτι θα βρω από βδομάδα τότε!\nΚΕΦΑΛΑΙΟ 9: ΜΙΚΡΟΝΗΣΙΑ\nΓιατί: Όταν, πριν από κάποια χρόνια, έψαχνα να βρω τι αρχαία έχει στην Ωκεανία, με έκπληξη έπεσα πάνω στα Ομόσπονδα Κράτη της Μικρονησία (Federated States of Micronesia, θα τη λέω Μικρονησία από εδώ και πέρα). Όχι ότι έχει κανένα Μάτσου Πίτσου ή τα θαύματα της Νήσου του Πάσχα, αλλά αν μη τι άλλο ένα –χοντρό- ενδιαφέρον το παρουσίαζε. Ψάχνοντας και πέρυσι είδα ότι εκτός αυτού διαθέτει απομονωμένη κουλτούρα και ενδιαφέρουσα φύση, αλλά είναι εξαιρετικά δύσκολο/ακριβό να φτάσει κανείς. Πετάει μόνο μια αεροπορική (United) από Χαβάη και Γκουάμ, ενώ και οι εσωτερικές πτήσεις –που είναι υποχρεωτικές, δεν υπάρχει εναλλακτική- με την ίδια εταιρεία γίνονται και με τιμές απάνθρωπες, από την ώρα που το πακέτο που προσέφερε η έταιρη αμερικάνικη αεροπορική μας αποχαιρέτισε με τη συγχώνευσή της με τη United. Μιας που είναι στο ίδιο πρόγραμμα μιλίων με την Aegean και απαιτούνται γελοιωδώς λίγα μίλια, άρα είναι πραγματικό bargain να χρησιμοποιήσεις τα μίλια σου εκεί, είχα ένα έξτρα κίνητρο. Ήθελα να βάλω στην ταξιδάρα μου μια ασυνήθιστη, μακρινή χώρα με αρχαία, ε τη βρήκα!\nΠού: Τα νησιά της χώρας χωρίζονται σε 4 ομάδες, κάθε μια εκ των οποίων έχει ένα… κεφαλονήσι: Yap, Ponphei, Chuuk και Κosrae. Πήγα σε όλα πλην Chuuk, όπου οι πληροφορίες περί επιθετικότητας των κατοίκων και εγκληματικότητας δεν με ενθουσίασαν ακριβώς.\nΠώς κινήθηκα: Από το ένα νησί στο άλλο με τη United. Εντός νησιών, με δεδομένο ότι δεν υπάρχει συγκοινωνία πουθενά και δεν ξέρω να οδηγώ, με ωτοστόπ κυρίως και σε δυο περιπτώσεις νοίκιασα αυτοκίνητο με άλλους.\nΤι μου άρεσε: Οι άνθρωποι, απλά φανταστικοί. Η φύση ασυναγώνιστη, τα αρχαία ενδιαφέροντα, η ησυχία/ασφάλεια/γαλήνη που επικρατεί παντού, η ιστορία, ο καιρός, η παντελής έλλειψη τουρισμού, που όλοι μιλάνε Αγγλικά.\nΤι δε μου άρεσε: Οι τιμές! Φωτιά και λάβρα, με το φτηνότερο δωμάτιο να ξεκινάει στα 65$. Η έλλειψη ίντερνετ, τα εξωφρενικά επιθετικά σκυλιά, η δυσκολία μετάβασης στα outer islands που πρέπει να είναι και όλα τα λεφτά από πολιτιστικής άποψης, οι παραλίες.\nΑπρόοπτα: Ακυρώθηκε η πτήση προς Χαβάη λόγω του τυφώνα στο Βανουάτου, ευτυχώς μου κάλυψε τα έξοδα η ταξιδιωτική ασφάλεια και μετά διαπίστωσα…πως είχα υπολογίσει λάθος την ημερομηνία άφιξης στη Χαβάη έτσι κι αλλιώς, αφού παρότι πετάς προς τα ανατολικά, από κάποιο σημείο κι έπειτα… πας μια μέρα πίσω! Το όλο σκηνικό με τα σαλάχια στη Yap ήταν απρογραμμάτιστο, η συνάντηση με τους δυο απίθανους τύπους στην Pohnpei ήταν από τα πιο ευχάριστα απρόοπτα σε όλο το ταξίδι, η επίθεση από τα σκυλιά αποφεύχθηκε εγκαίρως (δυστυχώς δεν μπορώ να πω το ίδιο για τον καημένο το Σουηδό) και για κερασάκι στην τούρτα είχαμε μια εκκλησιαστική εμπειρία α λα Χάρλεμ.\nΤι έκανα σωστά: Το ότι επισκέφθηκα τη χώρα as such ήταν σωστότατο ανεξαρτήτως κόστους, καλή εποχή διάλεξα και δεν πνίγηκα στις βροχές, μάλλον σωστή επιλογή να “κοπεί” το Chuuk από τα 4 νησιά, σωστή η διάρκεια διαμονής σε κάθε νησί, στο βαθμό του δυνατού ήμουν και οικονομικός, γνώρισα πολύ ωραίο κόσμο.\nΤι έκανα λάθος: Λάθος μεγάλο ο υπολογισμός της παλίρροιας στο Nan Madol, ακόμη πιο τραγικό ότι έχασα τη Yap day, αυτά δε χάνονται. Είπαμε βέβαια, το ότι κάνεις ένα ταξίδι χύμα σημαίνει ότι θα έχεις και απώλειες, με αντάλλαγμα την πλήρη ελευθερία. Αν ήταν να κάνω κρατήσεις καταλυμάτων από πριν, να έχω “κλειδωμένες” ημερομηνίες και να είναι το ταξίδι προκάτ, θα έχανα σε ελευθερία κινήσεων.\nΑπωθημένα: Yap day και outer islands. Και όταν επιστρέψω, να έχω άδεια κατάδυσης.\nΘα ξαναπάω; Δύσκολο λόγω απόστασης, κόστους και του ότι αν ξαναπάω στην Ωκεανία έχει κι άλλα μέρη να δω. Αλλά αν υπάρξει η ευκαιρία, αμέ. Παράδεισος. Εκπληκτικό το ότι υπάρχουν ακόμη τέτοια μέρη στον πλανήτη και μάλιστα χωρίς πάνω από 3-4 τουρίστες κάθε φορά.\n· Φύση: 9 Φανταστικά τοπία, τρομερός βυθός ακόμη και για μένα τον snorkeler, ωραία τρεκ, παρθένα δάση. Αυτό το Κοσράε δεν ξέρω από ποιον πίνακα βγήκε. Όνειρο.\n· Αρχαιολογία: 6 Θα τα γράψω και στο κομμάτι με τις φωτογραφίες, αλλά δεν με απογοήτευσε η χώρα, επειδή πήγα με ελπίδες και όχι με προσδοκίες. Κάποια μνημεία, όπως το Nan Madol, ήταν πολύ εντυπωσιακά, σε άλλα όλα τα λεφτά ήταν το ταξίδι και σε άλλες περιπτώσεις ένωθες είτε Ιντιάνα Τζόουνς είτε μια ελαφρά απογοήτευση (stone money). Το 6 το παίρνει με το σπαθί της η χώρα.\n· Αρχιτεκτονική: 2 Λίγα πράγματα, μερικές παραδοσιακές καλύβες, κάποια αραιά σπιτάκια με τις αυλές τους και τα υπόλοιπα βαρετές αλλά τουλάχιστον χαμηλές κατασκευές.\n· Άνθρωποι: 10 Καταπληκτικοί. Άνθρωποι που σε παίρνουν για ωτοστόπ με την μία και σταματάνε το αυτοκίνητο… για να αγοράσουν και να σου προσφέρουν φρούτα. Πράοι, συμπαθητικοί, ενδιαφέροντες, ομιλητικοί, φιλόξενοι, αξιαγάπητοι. Πραγματικά λόγος για να πάει κανείς στη χώρα.\n· Κόστος: 1 Πανάκριβα όλα. Ακριβά για να φτάσεις, ακριβά να μετακινηθείς εντός της χώρας, πανάκριβα τα καταλύματα, ακόμη και οι δραστηριότητες και το ίντερνετ ακριβό. Αναλογικά το φαγητό κάπως φτηνότερο, αλλά η χώρα είναι απλά πανάκριβη.\n· Ασφάλεια: 8 Κανονικά θα έπρεπε να πάρει 10, αλλά της κόβω δυο πόντους επειδή στο Chuuk άκουσα από διάφορους πως λόγω εγκληματικότητας ούτε να βγεις από το ξενοδοχείο δεν μπορείς και επειδή σε αρκετά νησιά (ειδικά στην Πονπέι) ο κίνδυνος από τις αγέλες των άγριων σκύλων είναι πραγματικά υπαρκτός, για περισσότερες πληροφορίες ρωτήστε τον Μπέρτελ, που τον πέτυχα στο αεροπλάνο στη νησιά Μάρσαλ με το πόδι του κατακρεουργημένο από τις δαγκωματιές, ενώ κι εγώ ευτυχώς άκουσα τις συμβουλές… όλων, κυκλοφορούσα με ένα παλούκι και πέτρες και τη γλίτωσα.\n· Μοναδικότητα: 6 Χμ. Περίεργη κατηγορία για τη Μικρονησία. Υπό μια έννοια είναι μια κλασική κοινωνία Ωκεανίας, από την άλλη έχει ένα φοβερά ανάμικτο DNA Ισπανών, Πολυνήσιων, Αμερικανών, Γιαπωνέζων και Κινέζων, συν αρχαιολογία από τις λίγες στην ήπειρο. Νομίζω το 6 είναι δίκαιο.\n· Αυθεντικότητα: 8 Στο πρώτο νησί απογοητεύτηκα, στο δεύτερο γοητεύτηκα, στο τρίτο ενθουσιάστηκα, κι αν είχα πάει λίγες μέρες νωρίτερα και είχα πετύχει και τη Yap day, μάλλον θα είχε και υψηλότερο βαθμό. Έντονα αμερικανοποιημένη κοινωνία, αλλά ταυτόχρονα λόγω απομόνωσης πολύ παραδοσιακή και… ξεχασμένη. Ίσως να είμαι υπερβολικά επιεικής με το 8…αλλά τους αγαπώ, τι να κάνω.\n· Φαγητό: 4 Ε, δεν παίρνει και κανένα βραβείο, ακόμη και στα “καλά” ξενοδοχεία. Για το βαθμό απομόνωσης πάλι καλά (στο Κιριμπάτι τρώνε αρλούμπες κάθε μέρα), αλλά θα μπορούσε και καλύτερα. Δεν πιάνει τη βάση.\n· Ποικιλία: 6 Για τόσο μικρή χώρα, έχει πολλά να κάνεις: αρχαία, φύση, ιστορία παλιά και σύγχρονη (π.χ. για τους λάτρεις του Δευτέρου Παγκοσμίου έχει πράγμα), ολίγες παραλίες, πολύ diving και καλά τρεκ, συν δραστηριότητες και μια ενδιαφέρουσα κοινωνία. Δεν είναι για να μείνεις και κανένα μήνα, εκτός κι αν πας στα εξώτερα νησιά, οπότε το μήνα το θες… μόνο και μόνο μέχρι να γυρίσει το πλοίο. Αξιοπρεπής η ποικιλία της στο 6.\nΣΥΝΟΛΟΝ: Έλαβον 60 και βρίσκεται στην 54η θέση, λίγο πιο κάτω από τη μέση της λίστας. Αξιοπρεπέστατη βαθμολογία, δε φταίνε αυτοί που είναι πανάκριβοι, με κόστος γύρω στο 6 θα ήταν στην πρώτη 40άδα.\nReactions: maria30, Pel, princess Mia και άλλα 34 μέλη\nΩραίος ο πρόλογος, περιμένουμε λεπτομερή περιγραφή και καμιά φωτογραφιούλα ναι? Μια εποχή με είχε πιάσει μεγάλη τρέλα να παω στα νησιά..\nΠροσγειώθηκα πολύ αργά το βράδυ (γενικά στην Ωκεανία αυτό με τα ωράρια των πτήσεων είναι μεγάλο θέμα), βρήκα έναν τυπά στο αεροδ΄ρόμιο που με πήγε σε ένα από τα ελάχιστα καταλύματα που διαθέτει το νησί της Yap, ευτυχώς σχετικά οικονομικό (45$, το φτηνότερο στο νησί) κι έπσεα ξερός για ύπνο. Το άλλο πρωί που ξύπνησα ήταν Κυραική, ερημιά παντού. Δεν υήρχε άνθρωπος να ρωτήσω πού είναι το κέντρο της πόλης. Τελικά έμαθα... ότι ΑΥΤΟ είναι το κέντρο της πόλης. Που δεν είναι πόλη αλλά ένα σύνολο σπιτιών ατάκτως διεσπαρμένα σε ένα εντελώς χαλαρό "αστικό ιστό".\nΈνα από τα αξιοθέατα της Yap είναι τα stone money, τεράστιες πέτρες που χρησιμοποιούνταν ως μοναδες ανταλλαγής, ειδικά για οικόπεδα και προϊόντα μεγάλης αξίας. Περπατώντας, ακολουθώντας έναν...πρωτότυπο οδηγό που είχα αγοράσει στο διαδίκτυο κάτι χρόνια πριν, έφτασα στο πιο κοντινό "χωριό" στην πρωτεύουσα, όπου υπάρχει μια"τράπεζα" πέτρινου χρήματος. Περιέργως οι πέτρες μέχρι σήμερα αποτελούν και χρησιμοποιούνται ως τίτλοι ιδιοκτησίας, όλοι γνωρίζουν σε ποιον ανήκει ποια. Έχουν πολύ ενδιαφέρουσα ιστορία, το "νομισματοκοποείο" μάλιστα βρισκόταν στο...Παλάου και τα πέτρινα θηρία μεταφέρονταν με κανώ επί πολλές ημέρες... Για όποιον θέλει να μάθει περισσότερα: https://en.wikipedia.org/wiki/Rai_stones\nΣε ένα από τα παραδοσιακά δημόσια κτίρια υπήρχε θυροκολλημένο το εξής έγγραφο, που δίνει μια ιδέα περί της τοπικής γλώσσας (που διαφέρει εντελώς από τα άλλα νησιωτικά συμπλέγματα της χώρας, κάθε νησί έχει τη δική του):\nΑλλά ωραία ήταν. Και πάνω που άρχισα να αναρωτιέμαι αν ζει κανείς σε αυτό το νησί, έπεσα σε ένα πιτσιρικά που με πήγε μέχρι το σόι του, όπου βρέθηκε μια κυρία που καταλάβαινε Αγγλικά και μου έδωσε την κόρη της για να με πάει πίσω στην "πρωτεύουσα". Τα μονοπάτια πανέμορφα.\nΠαντού στο οδόστρωμα βλέπει κανείς φτυσιές από betelnut... το οποίο μασάνε φανατικά οι ντόπιοι , όπως και σε άλλες χώρες τις περιοχής, πραγματική πληγή, ειδικά για τα δόντια τους: https://en.wikipedia.org/wiki/Areca_nut\nΤα περισσότερα κτίσματα πια είναι σχετικά μοντέρνα, αλλά υπάρχουν και παραδοσιακές κατασκευές.\nΥπάρχει κι ένα ξενοδοχείο με ειδικότητα στο diving, του οποίου το αξιοπρεπέστατο εστιατόριο είναι αυτό το πλοίο.\nΟ κύριος που με φιλοξενούσε μου είχε πει ότι εκκλησιάζεται σε μια τοπική εκκλησία. Καθώς την έψαχνα (μπας και δω πού διάολο έχουν πάει όλοι), έπεσα σε έναν -προφανώς τουρίστα- με μπλουζάκι Κούβας. Πιάσαμε κουβέντα, προέκυψε πως εiναι Γερμανός diver, επέμενε να πάω μαζί τους την επομένη για diving, του είπα πως δεν έχω κάνει ποτέ μου και πολύ ευγενικά μου είπε πως θα μιλούσε με τον dive master και "σίγουρα" κανείς δε θα είχε αντίρρηση να πήγαινα μαζί τους και θα μου έβρισκαν ένα snorkelling post προκειμένου να βουτήξω και να δω αυτό για το οποίο πάει ο κόσμος στη Yap: τα manta rays. Λες;\nReactions: maria30, fotast, travelbreak και άλλα 31 μέλη\nΣτο δρόμο για την εκκλησία είχε και ωραία πουλάκια, στο σούρουπο.\nH "εκκλησία" ήταν ένα διαμέρισμα στο δεύτερο όροφο ενός απομονωμένου κτιρίου, στον πρώτο όρο του οποίου πωλούνταν καλάμια για ψάρεμα και γατοτροφές. Ο πάστορας ήτα ένας υπερνθουσιώδης τροφαντούλης που είχε και σλάιντς με τους στίχους των θρησκευτικών ύμνων, μια κιμπορτνίστρια που χτυπιόταν, κι ένα κοινό 20-25 πιστών που χοροπηδούσαν πάνω-κάτω ψέλνοντας στα Αγγλικά, οπότε ήταν εύκολο να συμμετάσχω κι εγώ. Ωραία μουσικούλα, εξαιρετική ατμόσφαιρα. Ελλείψει ροκάδικου, ωραίος τρόπος να περασεις ένα απόγευμα στη Yap.\nΑκριβό το φαγητό στη Yap, τι ευρώ κατρακυλούσε, δεν είχα ιδέα τι θα πλήρωνα την επομένη για το snorkelling, οπότε βρήκα ένα μαγαζάκι που πουλούσε στιγμιαίες σούπες και πήρα μια για το διαμερισματάκι μου, που είχε και κανάτα για ζεστό νερό. Το μπάτζετ ειχε εκτροχιαστεί και αποφάσισα να κάνω οικονομία από το φαγητό: 2 εστιατόρια, 1 φαγητο σούπερ μάρκετ από εδώ και πέρα...\nTην επομένη, πήγα στο ξενοδοχείο των δυτών, με περίμενε ο Γερμανός μαζί με άλλους 6 και τον dive master.ΠΑρότι δεν είχαν προγραμματισμένο snorkelling trip, μου εδωσαν πέδιλα, μάσκες κλπ, ο τυπάς είπε ότι θα με χρεώνε 50$ για όλα (μαζί και το φαγητό) και αφού συμφωνούσαν και οι Γερμανοί θα κάναμε 3 στάσεις σε διαφορετικά snorkelling spots για να απολαύσω κι εγώ το βυθό. Στη διαδρομή οι Γεμρανοί -ευγενέστατοι όπως πάντα- μου εξήγησαν μπόλικα για τον κόσμο του diving, που όσο πιο πολλά μου εξηγούσαν (με απαράμιλλη υπομονή, αγαπάμε Γερμανία), τόσο πιο μεγάλη συναίσθηση αποκτούσα του πόσο άσχετος είμαι περί ενός πολύ σημαντικού τομέα του τουρισμού. Πριν πάω φοβόμουνα ότι το να πάει ένας άσχετος σε εκδρομή ανθρώπων που έχουν κάνει καταδύσεις σε πάνω από 70 χώρες ο καθένας είναι σα να έρχεται άσχετος με το μπάσκετ σε τελικούς πλέι οφ και στη μέση του ματς να σε ρωτάει τι είναι το τρίποντο και η άμυνα ζώνης. Μπα, οι άνθρωποι ήταν ακομπλεξάριστοι, ευγενέστατοι, έπεσαν μαζί μου για snorkelling (ωραίος ο βυθός, όχι Παλάου βέβαια, ούτε Ερυθρά θάλασσα, αλλά ας πούμε σαφώς ανώτερος της Κούβας) και μου είπαν να προσπαθήσω να πάω όσο πιο βαθιά γίνεται μαζί τους για να δούμε τα σαλάχια. Ο δε dive master επέμενε πως με σωστές κινήσεις κάποια από αυτά θα ανέβαιναν σε τέτοια επίπεδα (μη) βάθους που θα μπορούσα να τα αγγίξω κιόλας.\nΛοιπον για να μην τα πολυλογώ, η όλη εμπειρία ήταν ΑΠΙΣΤΕΥΤΗ. Τεράστια σαλάχια -το μεγαλύτερο εκ των οποίων σύμφωνα με τους άλλους έφτανε τα 9 μέτρα- να περνάνε από πάνω, δίπλα, κάτω μου, το ένα κυριολεκτικά ξύστηκε πάνω μου, εκπληκτική αίσθηση. Δυστυχώς φωτό δεν έχω... Το συγκεκριμένο σημείο είναι cleaning station, πηγαίνουν δηλαδή εκεί σαλάχια για να "καθαριστούν" επομένως είναι σχεδόν 100% σίγουρο ότι θα τα δεις και το συναίσθημα δεν περιγράφεται.\nΟ δε καπετάνιος του πλοίου μεγάλη μορφή, εννοείται πως μασούσε betelnut ασταμάτητα, το οποίο και δοκίμασα. Αν η λεπτοσπίρωση έχει γεύση, αυτή είναι.\nΣτιλάτα καπελάκια από τους Γερμαναράδες...\nΠέρασα από το ταχυδρομείο να στείλω μια κάρτα και διαπίστωσα ότι οι εξαιρετικά φιλικές σχέσεις της Μικρονησίας με τις ΗΠΑ δεν περιρίζονται μόνο στην αποστολή στρατού σε Αφγανιστάν, Ιράκ κλπ, αλλά είναι κολλητική και αντιτρομοκρατική υστερία. Αν δω πάντως κανέναν της ISIS στη... Yap να ξέρω πού να πάρω τηλέφωνο.\nΕ μετά δικαιούμουν κι ένα ανθρώπινο γεύμα.\nReactions: maria30, fotast, Pel και άλλα 32 μέλη\nΔύο σούπερ μάρκετ διαθέτει η πόλη και η ποικιλία μικρή, αλλά σαφώς περισσότερα πράγματα από όσα βρίσκεις στο μεγαλύτερο της Κούβας.\nΤην άλλη μέρα βρήκαμε ένα τυπάκο στο δρόμο και τον χαρτηλικώσαμε με τους Γερμανούς για να κάνουμε το γύρο του νησιού. Ένας εξ αυτών-Πολωνικής καταγωγής, δραπέτευσε επί ανατολικού μπλοκ- είχε φέρει και μια κάμερα-θηρίο μαζί του.\nΤράπεζες πέτρινου χρήματος πάντως είδαμε μπόλικες. Μερικά από τα νομσίματα είναι απλά τεράστια.\nΚαι άλλα απλά κείτονται δίπλα στα σπίτια των ντόπιων.\nΩς θέατρο του Β'Παγκοσμίου πολέμου, η Yap διαθέτει πλήθος πεσμένων αεροπλάνων. Εκτός από τα πολεμικά, υπάρχουν και τα συντρίμια ενός της πολιτικής αεροπορίας. Όρεξη να' χεις να περπατάς στο δάσος.\nΦτάσαμε μέχρι την άλλη άκρη του νησιού, όπου υπάρχει μια μικρή κοινότητα και μια μέτρια παραλία.\nΟ Πολωνός είχε φτάσει στο νησί πολλές μέρες πριν και πρόλαβε τους εορτασμους για τη Yap day. Είδα το βίντεο και ζήλεψα, μιλάμε για πολύ φολκλόρ στο οποίο συμμετέχει όλο το νησί:https://www.google.com.cu/search?q=...oTCJTw_v3u58YCFYkNkgod7_MHqw&biw=1024&bih=475\nE κι ένα σούσι το βράδυ δεν ήταν κακή ιδέα.\nΓενικά από τη Yap έφυγα ελαφρώς απογοητευμένος. Από κουλτούρα λίγα πράγματα, η φύση πολύ μέτρια, τα stone money δε δικαιολογούσαν τη μετάβαση σε τόσο ακριβό προορισμό κι αν δεν ήταν η φάση (από σπόντα) με τα σαλάχια θα ήταν μάλλον ατυχής επιλογή η Yap. Φοβήθηκα μήπως και τα δύο επόμενα νησιά είναι απογοητεύσεις, μήπως τελικώς το μόνο που αξίζει τον κόπο είναι τα outer islands για τα οποία περνάει φέρυ μια φορά το μήνα και χρειάζεσαι και άδεια εκ των προτέρων (τρέχα γύρευε δηλαδή). Ευτυχώς διαψεύστηκα, πανηγυρικά κιόλας...\nτο τοπιο μου θυμιζει Χαβάη .\nΠόση ωρα ειναι αεροπορικα η αποσταση ;\nΓραφε Χορχε και ανεβαζε φωτο σε παρακαλώ , να διαβαζω να ξεχναω το πόνο μου για το νεο μνημονιο ....


Μιχάλης Ψαλιδόπουλος: «Η Ελλάδα δεν αποτελεί πλέον θέμα ανησυχίας στο ΔΝΤ» - Ειδήσεις - νέα - Το Βήμα Online\nΜιχάλης Ψαλιδόπουλος: «Η Ελλάδα δεν αποτελεί πλέον θέμα ανησυχίας στο ΔΝΤ»\nΟ αναπληρωτής εκτελεστικός διευθυντής του ΔΝΤ εκτιμά ότι μια «χιονοστιβάδα επενδύσεων στη χώρα ίσως κάνει ένα 4% εφικτό» στην ανάπτυξη – Γεωπολιτικές αβεβαιότητες και εμπορικές διαφωνίες οι βασικοί κίνδυνοι για την παγκόσμια οικονομία\nΤο κλίμα για την Ελλάδα βελτιώνεται διαρκώς, τονίζει ο αναπληρωτής εκτελεστικός διευθυντής του Διεθνούς Νομισματικού Ταμείου (ΔΝΤ) και ομότιμος καθηγητής του Τμήματος Οικονομικών Επιστημών του ΕΚΠΑ, Μιχάλης Ψαλιδόπουλος, στη συνέντευξή του στο «Βήμα». Υπογραμμίζει ότι η ενισχυμένη εποπτεία παραμένει, αλλά και αυτή θα ατονήσει στο μέτρο που θα αποπληρώσουμε κι άλλο μέρος των δανείων μας, βαδίζοντας προς τον μηδενισμό τους. Υποστηρίζει ότι εάν ξεκινήσει μια μεγάλη επένδυση, η οικονομία θα λάβει μεγάλη ώθηση και μια χιονοστιβάδα επενδύσεων ίσως κάνει εφικτό έναν ρυθμό ανάπτυξης της τάξεως του 4%. Για την προοπτική της μείωσης των πρωτογενών πλεονασμάτων είπε ότι τίποτε δεν είναι απίθανο όταν κάποιος έχει επιχειρήματα και επιμονή στο προφανές.\nΤο Ταμείο πρόσφατα έκανε πρόβλεψη για την παγκόσμια οικονομία: προσωρινή σταθεροποίηση, αργή ανάκαμψη. Τι σημαίνει αυτό;\n«Το Ταμείο γνωστοποιεί δύο φορές τον χρόνο τις προβλέψεις του για τις παγκόσμιες οικονομικές εξελίξεις στηριγμένο στα εμπειρικά δεδομένα και σε σχετικές υποθέσεις. Η πρόσφατη πρόβλεψή του προειδοποιεί για συγκρατημένη αισιοδοξία. Στις αναδυόμενες οικονομίες η Ινδία φαίνεται να αντιμετωπίζει σημαντική επιβράδυνση του ρυθμού ανάπτυξης. Στον αναπτυγμένο κόσμο το τρέχον έτος θα είναι έτος αργής ανόδου και διαρθρωτικών ανακατατάξεων. Αυτά κάτω από τις σημερινές επικρατούσες συνθήκες, που μπορεί στην πορεία να αλλάξουν…».\nΠοιοι οι κίνδυνοι που απειλούν την παγκόσμια οικονομία; Βρισκόμαστε μπροστά σε μια νέα παγκόσμια οικονομική κρίση;\n«Γεωπολιτικές αβεβαιότητες και εμπορικές διαφωνίες αποτελούν τους βασικούς κινδύνους. Η αυτοματοποίηση της παραγωγής και αναδιαρθρώσεις παραγωγικών διαδικασιών με τη χρήση τεχνητής νοημοσύνης μπορούν δυνητικά να αποτελέσουν παράγοντες ανησυχίας και διαταραχών, αν δεν ληφθούν υπόψη οι συνέπειές τους σε απασχόληση και εισοδήματα. Τέλος, αν επισυμβεί από οποιαδήποτε αιτία μια σοβαρή κρίση παγκοσμίως, αυτή δεν θα μπορεί να ξεπεραστεί με τη νομισματική πολιτική λόγω των ήδη εξαιρετικά χαμηλών επιτοκίων. Η διέξοδος θα είναι η δημοσιονομική πολιτική και κάποιες χώρες θα αναγκαστούν να αντιληφθούν ότι δεν μπορούν να την περιθωριοποιούν ως εργαλείο πολιτικής. Από την άλλη πλευρά, παγκόσμια κρίση της έκτασης εκείνης του 2008 δεν αναμένεται να υπάρξει. Αλλο τα ανησυχητικά σημάδια και η ανάγκη εγρήγορσης και άλλο η άμεση σήμανση συναγερμού».\nΟ εν εξελίξει παγκόσμιος εμπορικός πόλεμος ΗΠΑ – Κίνας πώς επηρεάζει την παγκόσμια οικονομία και τι αντίκτυπο θα έχει στην Ελλάδα;\n«Παρότι πρόσφατα είχαμε την υπογραφή μιας αμερικανο-κινεζικής συμφωνίας, η διαταραχή του παγκόσμιου εμπορίου συνεχίζεται και τα ανοικτά θέματα μεταξύ των δύο χωρών είναι σημαντικότερα εκείνων που προς το παρόν επιλύθηκαν. Η Κίνα, μιμούμενη τη στρατηγική των ασιατικών τίγρεων προ εικοσαετίας, βρίσκεται στα πρόθυρα κατάκτησης σημαντικών τεχνολογικών πλεονεκτημάτων, γεγονός που οδηγεί σε εξ αντανακλάσεως ενέργειες τις ΗΠΑ. Η Ελλάδα, που έχει στόχο την ανάκαμψή της, επιζητεί συνεργασίες με όλες τις χώρες του κόσμου και θέλει να βελτιώσει τις εξαγωγές της. Σαφώς λοιπόν θα ήθελε τα όποια ζητήματα να επιλυθούν συναινετικά και να περιοριστούν οι διαταραχές του παγκόσμιου εμπορίου στο ελάχιστο. Αυτό συμπεριλαμβάνει και το Brexit. Προς το παρόν, ο μηχανισμός διαιτησίας επίλυσης διαφορών του Παγκόσμιου Οικονομικού Εμπορίου έχει παραλύσει λόγω μη διορισμού μελών σε αυτό. Η δυσλειτουργία αυτή πρέπει να αποκατασταθεί σύντομα».\nΗ οικονομία της ΕΕ είναι σε πήλινα πόδια;\n«Δεν νομίζω, αν και έχουμε καιρό να πιστοποιήσουμε τεχνολογικές επαναστάσεις στην Ευρώπη. Η αδυναμία της ΕΕ έγκειται στο ότι λόγω του συγκεκριμένου τρόπου διακυβέρνησής της δεν ασκείται μια κοινή οικονομική πολιτική που είναι σε θέση να αντιδρά άμεσα σε δημιουργούμενες-υπάρχουσες ανισορροπίες. Μεταρρυθμίσεις στην ευρωπαϊκή αρχιτεκτονική έχουν προταθεί, αλλά «ακόμα το ψωμί ζυμώνεται, ενώ ο κόσμος πεινάει»».\nΠρόσφατα συναντήθηκε ο πρωθυ-πουργός Κυριάκος Μητσοτάκης με την επικεφαλής του ΔΝΤ Κρισταλίνα Γκεοργκίεβα. Το κλίμα στο ΔΝΤ πώς είναι για την Ελλάδα;\n«Η Ελλάδα δεν αποτελεί πλέον θέμα ανησυχίας και συζήτησης, πέραν της καθιερωμένης, για το Εκτελεστικό Συμβούλιο. Τα μακροοικονομικά της έχουν σταθεροποιηθεί και οι προοπτικές είναι ευοίωνες, ενώ βέβαια προβλήματα παραμένουν, π.χ. η ανεργία είναι υψηλή και το τραπεζικό σύστημα σε αναδιάταξη. Αλλες χώρες είναι πλέον στο επίκεντρο της παγκόσμιας προσοχής, και λόγω της έκθεσης του Ταμείου σε αυτές και λόγω γενικότερων προκλήσεων. Συνεπώς, θα έλεγα ότι το κλίμα βελτιώνεται διαρκώς».\nΤι σημαίνει το κλείσιμο του γραφείου του ΔΝΤ στην Ελλάδα; Τελειώνει το ΔΝΤ μαζί μας και εμείς με αυτό; Ρωτώ διότι υπάρχουν υπόλοιπα δανείου από το ΔΝΤ.\n«Το κλείσιμο σηματοδοτεί το πέρασμα της ελληνικής οικονομίας από μια (παρατεταμένη) έκτακτη κατάσταση σε μια πιο φυσιολογική. Εξοικονομούνται κάποια λίγα χρήματα και η σχέση μας με το Ταμείο συνεχίζεται σε άλλο επίπεδο. Η ενισχυμένη εποπτεία παραμένει, αλλά και αυτή θα ατονήσει στο μέτρο που θα αποπληρώσουμε κι άλλο μέρος των δανείων μας, βαδίζοντας προς τον μηδενισμό τους. Με το ΔΝΤ όμως δεν θα τελειώσουμε ποτέ. Είμαστε μέλος του από τη γένεσή του και έχουμε δικαιώματα (και υποχρεώσεις) ως χώρα-μέλος σε έναν θεσμό της παγκόσμιας οικονομικής διακυβέρνησης».\nΠόσο πιθανή και υπό ποιες προϋποθέσεις είναι η μείωση των πρωτογενών πλεονασμάτων που προκύπτει ότι είναι το «Αγιο Δισκοπότηρο»;\n«Τίποτα δεν είναι απίθανο όταν κάποιος έχει επιχειρήματα και επιμονή στο προφανές. Δυσκολίες θα υπάρξουν. Το συγκεκριμένο ύψος των πρωτογενών πλεονασμάτων έχει ενσωματωθεί στην ανάλυση βιωσιμότητας χρέους του ΕΜΣ, του 2018. Εκεί είχαν ενσωματωθεί και υψηλότερα επιτόκια βέβαια, εκείνα που ίσχυαν τότε, τώρα ως γνωστόν έχουν πέσει. Μια αναθεώρηση της ανάλυσης είναι επίκαιρη. Τα υψηλά πλεονάσματα στερούν δημοσιονομικό χώρο για τις ποικίλες πρωτοβουλίες που πρέπει να πάρει η ελληνική πολιτική ώστε να ενταθεί η ανάπτυξη και να μειωθεί η ανεργία. Τέλος, υπάρχει και το επιχείρημα της διεύρυνσης των περιφερειακών ανισοτήτων στην ΕΕ όταν σε όμορες χώρες ισχύουν άλλες ηπιότερες κλίμακες φορολογίας λόγω του ότι δεν έχουν υποχρέωση υψηλών πλεονασμάτων. Το αντεπιχείρημα ότι η μείωση πρέπει να περάσει από κοινοβούλια και να εξηγηθεί σε βουλευτές εκεί είναι σεβαστό αλλά ασθενές μπροστά στην οικονομική σημασία του αιτήματος. Οι εταίροι πιστεύω ότι θα το κατανοήσουν».\nΤο ελληνικό δημόσιο χρέος παραμένει υψηλό. Πώς θα βελτιωθούν οι παράμετροι βιωσιμότητάς του;\n«Με την αύξηση του παρονομαστή του κλάσματος χρέος προς ΑΕΠ, την αύξηση του ΑΕΠ. Το ΑΕΠ με τη σειρά του θα αυξηθεί από επενδύσεις (ιδιωτικές και δημόσιες) και την αξιοποίηση όλων των σήμερα ανενεργών συντελεστών παραγωγής. Πρέπει όλοι και όλες να δουλέψουμε προς αυτή την κατεύθυνση».\nΣυζητούμε για ανάπτυξη 4% της ελληνικής οικονομίας. Πόσο εφικτό είναι;\n«Οι πρόσφατες εκτιμήσεις για το 2020 είναι για χαμηλότερο ποσοστό. Στη θεωρία της ανάπτυξης είχε διατυπωθεί προ δεκαετιών η θεωρία του «μεγάλου σπρωξίματος» (big push theory) στην οικονομία. Αν ξεκινήσει μια μεγάλη επένδυση, η οικονομία θα λάβει μεγάλη ώθηση και μια χιονοστιβάδα επενδύσεων ίσως κάνει ένα 4% εφικτό».


Ολυμπιακός – Παρτιζάν Βελιγραδίου 2-2 – ΑΡΙΣΤΕΡΕΣ ΔΡΑΣΕΙΣ\nΜε προίκα το 3-1 του Βελιγραδίου, ο Ολυμπιακός δεν φόρτσαρε κόντρα στην Παρτιζάν, αλλά δεν είχε πρόβλημα με το 2-2 να βρεθεί στα πλέι οφ του Τσάμπιονς Λιγκ και να φέρει ακόμη πιο κοντά την παρουσία του στους ομίλους. Δεν φοβίζουν οι πιθανοί αντίπαλοι της Παρασκευής!\nΟ Ολυμπιακός πλέον μπήκε στα play off του Champions League και περιμένει την κλήρωση της Παρασκευής στη Νιόν (13:00) για να μάθει τον αντίπαλό του.\nΚαι αν μη τι άλλο ο βαθμός δυσκολίας αυξάνεται. Προφανώς ο Ολυμπιακός παραμένει μιας και είναι η ομάδα με την υψηλότερη βαθμολογία από το γκρουπ των πρωταθλητών. Αλλά ποιος μπορεί ν’ αγνοήσει την πρωταθλήτρια Τσεχίας, Σλάβια Πράγας η οποία απέκλεισε την Μπάτε Μπόρισοφ. Η… μοίρα τα έφερε έτσι ώστε να υπάρχουν πιθανότητες να κληρωθεί και φέτος με την Μπερ Σέεβα η οποία έκανε την ζημιά στην Λουντογκόρετς και την απέκλεισε.\nΤέλος υπάρχει η πρωταθλήτρια Κροατίας, Ριέκα η οποία απέκλεισε την Σάλτσμπουργκ, αλλά και η Αστάνα η οποία απέκλεισε την Λέγκια Βαρσoβίας.\nο Ολυμπιακός με περίπου 25.000 κόσμο στο πλευρό του και εξαιρετικό κορέο με σχέση και σύνδεση και με Ερ. Αστέρα πριν την σέντρα κατάφερε και πήρε την πρόκριση και ας ήρθε ισοπαλία. Οι ερυθρόλευκοι βρήκαν πάλι αρκετές δυσκολίες με την Παρτιζάν, δεν έβγαλαν τόσο καλό ματς στο φαληρικό γήπεδο, ωστόσο έχοντας ορισμένες καλές στιγμές και με τον Καρσελά πολύ ανεβασμένο και με γκολ αλλά και με τον Φορτούνη επίσης να σκοράρει πήραν το 2-2 στο Φάληρο και είναι ήδη στα πλέι οφ του Champions League.\nΟΛΥΜΠΙΑΚΟΣ (Μπέσνικ Χάσι): Καπίνο, Φιγκέιρας, Ρέτσος, Βούκοβιτς (72′ Ζντιέλαρ), Κούτρης, Ρομαό, Οτζίτζα Οφόε, Μαρίν (87′ Σιώπης), Καρσελά, Φορτούνης (69′ Σεμπά), Μπεν.\nΠΑΡΤΙΖΑΝ (Μίροσλαβ Τζούκιτς): Κλιάιτς, Βουλίτσεβιτς, Τσίρκοβιτς, Όστοϊτς, Μίλετιτς, Γέφτοβιτς, Εβέρτον, Γιάνκοβιτς, Σουμά (64′ Πάντιτς), Ταουαμπά, Τζούρτζεβιτς.\ntvikaria 2 Αυγ. 2017 3 Αυγ. 2017 CHAMPIONSLEAGUE,ΟΛΥΜΠΙΑΚΟΣ,ΠΟΔΟΣΦΑΙΡΟ\nΠροηγούμενες Προηγούμενο άρθρο: ΤΣΣΚΑ Μόσχας – ΑΕΚ 1-0\nΕπόμενες Επόμενο άρθρο: Ιόνια Οδός: Αθήνα – Ιωάννινα σε 3,5 ώρες


i-JUKEBOX.gr - Τα 10 αγαπημένα άλμπουμ των NOISE FIGURES\n“Το να επιλέξουμε τα 10 αγαπημένα μας άλμπουμ θα ήταν πραγματικά μια πολύ δύσκολη διαδικασία και θα αφήναμε απ’ έξω και κάποια και δεν θα μπορούσαμε να κοιμηθούμε το βράδυ. Διαλέξαμε λοιπόν τους 10 δίσκους που πιστεύουμε ότι έχουν επηρεάσει περισσότερο τη μουσική μας”.\n“Ωμή ενέργεια και ηχογραφήσεις στα κόκκινα από το πρώτο μέχρι το τελευταίο λεπτό!”\nΤΗΕ VELVET UNDERGROUND ΑND NICO – S/T\n“Την ίδια εποχή που στην άλλη πλευρά της Αμερικής τραγουδούσαν για λουλούδια και αγάπη, οι VU μίλησαν για ναρκωτικά και BDSM σε ένα εναλλακτικό μουσικό πλαίσιο γεμάτο από drones και feedbacks”.\n“Παρέα με John Parish, Mick Harvey και Flood, η PJ κυκλοφόρησε το 1995 το ιδανικό soundtrack για δολοφονικό road trip”.\n“Το πρώτο άλμπουμ των Black Sabbath κυκλοφόρησε το 1970 και ηχογραφήθηκε μέσα σε 8 ώρες. Τα riffs του ακόμα στοιχειώνουν τα αυτιά μας. Το «Aphelion» είναι φόρος τιμής στο «Black Sabbath»”.\n“Ένας από τους πιο συναρπαστικούς και εντυπωσιακούς δίσκους στη ροκ ιστορία, από μια από τις επιδραστικότερες μπάντες. Συνδυάζει με τελειότητα rock, blues και jazz και τα δένει με την ποιητική δεξιοτεχνία του Jim Morrison”.\n“Διαστημικό drumming, αδυσώπητες κιθάρες και φωνητικά από Homme, Oliveri και Lanegan συνθέτουν ίσως τον πιο επικό hard rock δίσκο των 00’s”.\n“To πρώτο άλμπουμ των Αμερικάνων, μαζί με το «Is This It» των Strokes και το «White Blood Shells» των White Stripes έκαναν το 2001 μια πολύ δυνατή χρονιά. Ήταν μεγάλη μας τιμή να παίξουμε μαζί τους τον Μάρτιο του 2014”.\n“H αστείρευτη ενέργεια και συνθετική δεινότητα του Ty Segall είναι για εμάς πάντα ένα παράδειγμα προς μίμηση, που μας λέει: «μην το σκέφτεσαι πολύ. Απλά κάντο»”.\n“Proto-punk ή fuzzy κιθαριστικό garage ή όπως κι αν το πεις, δεν είναι τυχαίο που ακόμα και σήμερα οι νέες μπάντες ακόμα κάνουν τα πρώτα τους τζαμαρίσματα με το «I Wanna Be Your Dog»”.\n“Αυτή ήταν ουσιαστικά η τελευταία ηχογράφηση των Beatles. Το «I Want You (She’s So Heavy» είναι ένα από τα αγαπημένα μας κομμάτια, όχι μόνο των Beatles”.\n* Oι Noise Figures εμφανίζονται στο Σάββατο 10 Δεκεμβρίου στο Europavox Festival στο Fuzz Live Music Club μαζί με τους Limiñanas, τους Oscillation και τους Third Sound (18€ & 20€ - Τα δύο εισιτήρια 30€ / Viva.gr, 11 876, Public, Seven Spots, Reload, Media Markt).


LG Spirit Review: Το ικανό mid-range — IN2MOBILE\nLG Spirit Review: Το ικανό mid-range\nαπο Kostas Gliatiotis 25/05/2015\nΗ εμπορική επιτυχία της LG στην αγορά των κινητών τηλεφώνων, η αύξηση των πωλήσεων της αλλά και η.. αποδοχή που έχει η εταιρεία από την αγορά οφείλεται σε μεγάλο βαθμό στην παρουσίαση συσκευών όπως το G2, το G3 πριν ένα χρόνο και φυσικά πλέον το G4 που πρόκειται σύντομα να κυκλοφορήσει και στην χώρα μας. Όπως όμως η «ιστορία» έχει αποδείξει πολλές φορές στο παρελθόν, μια κατηγορία συσκευών δεν είναι αρκετή από μόνη της ώστε μακροχρόνια να συνεχιστεί η επιτυχία μιας εταιρείας, και επίσης από μόνη της δεν προσφέρει τα έσοδα που έχει ανάγκη για να επιβιώσει.\nΗ LG δείχνει να το γνωρίζει πολύ καλά αυτό, και μετά την κυκλοφορία συσκευών όπως το L Bello και το L Fino, αλλά και το λιγότερο γνωστό F60, η εταιρεία παρουσίασε πριν λίγο καιρό και ξεκίνησε πρόσφατα την κυκλοφορία συνολικά τεσσάρων νέων συσκευών στη μεσαία και χαμηλή κατηγορία τιμής. Σκοπός αυτής της κίνησης είναι φυσικά η εταιρεία να εκμεταλλευτεί με τον καλύτερο δυνατό τρόπο την συνεχώς αυξανόμενη πορεία σε όσο το δυνατόν περισσότερες κατηγορίες τιμής.\nΑντικείμενο της συγκεκριμένης παρουσίασης μας είναι το LG Spirit, η τρίτη σε σειρά «κατάταξης» από τις νεότερες συσκευές της εταιρείας, με χαρακτηριστικά και σχεδιασμό που ανήκουν στο άνω άκρο της κατηγορίας του.\nΗ κατηγορία τιμής στην οποία ανήκει το Spirit δεν επιτρέπει τη χρήση κάποιου άλλου υλικού εκτός του πλαστικού στην κατασκευή του. Παρόλα αυτά, η LG έχει εκμεταλλευτεί στο έπακρο έστω και αυτό το υλικό, και το αποτέλεσμα είναι το Spirit να δείχνει και να είναι μια πολύ καλοφτιαγμένη συσκευή.\nΣτο μπροστινό της μέρος ξεχωρίζει φυσικά η οθόνη, αφού η εταιρεία δεν χρησιμοποιεί μηχανικά πλήκτρα κάτω από αυτή. Το πλαίσιο γύρω από την οθόνη είναι με τη σειρά του αρκετά περιορισμένο και βοηθά στο να διατηρούνται οι συνολικές διαστάσεις του Spirit σε πολύ ικανοποιητικά επίπεδα για συσκευή με οθόνη 4.7 ιντσών.\nΤο ενδιαφέρον και ξεχωριστό στοιχείο όμως του σχεδιασμού είναι η ελάχιστα κυρτή τα επιφάνεια ολόκληρου του Spirit μια σχεδιαστική επιλογή που η LG φαίνεται πως έχει σκοπό να χρησιμοποιήσει σε όλες τις νέες συσκευές της.\nΗ «καμπύλη» αυτή είναι όσο ακριβώς χρειάζεται να είναι ώστε να κάνει αισθητή την παρουσία της χωρίς να είναι έντονη και ενοχλητική για όσους χρήστες θεωρούν πως δεν προσφέρει κάτι ή απλά δεν τους αρέσει η αντίστοιχη καμπύλη των G Flex της εταιρείας.\nΤο πίσω μέρος του Spirit τώρα είναι κατασκευασμένο από πλαστικό πολύ καλής ποιότητας που ταυτόχρονα έχει και μια πολυτελή «ματ» υφή που και αυτή με τη σειρά της βοηθά στην συνολική εικόνα της συσκευής. Το καπάκι αυτό μπορεί να αφαιρεθεί χωρίς όμως ο χρήστης να αποκτά πρόσβαση στην μπαταρία του Spirit. Η αφαίρεση του προσφέρει επιτρέπει στον χρήστη να τοποθετήσει την κάρτα SIM του καθώς και την κάρτα μνήμης MicroSD, με την μπαταρία να βρίσκεται στο εσωτερικό της συσκευής. Φυσικά στο πίσω μέρος βρίσκονται και τα πλήκτρα χειρισμού του Spirit στην διάταξη που μας έχει πλέον συνηθίσει η LG σε όλες τις συσκευές της.\nΗ LG είναι βέβαιο ότι δίνει ιδιαίτερη σημασία στην εμφάνιση και την ποιότητα των υλικών που χρησιμοποιεί στις συσκευές της, και το Spirit ανήκοντας στη μεσαία κατηγορία τιμής, επιβεβαιώνει με τον καλύτερο τρόπο πως η εταιρεία δεν περιορίζεται στην κατασκευή μόνο ακριβών ποιοτικών συσκευών.\nΗ οθόνη του Spirit έχει ανάλυση 1280 x 720 pixels ή αλλιώς 720p και διαγώνιο 4.7 ιντσών, χαρακτηριστικά που την τοποθετούν στο άνω άκρο της κατηγορίας. Η απόδοση της τώρα είναι κορυφαία για συσκευή της κατηγορίας αυτής και πάλι, και επιβεβαιώνει και αυτή με τη σειρά της την πολύ καλή παράδοση που έχει η LG στην κατασκευή LCD οθονών.\nΗ ζωντάνια των χρωμάτων μπορεί να μην είναι εντυπωσιακή, είναι όμως ακριβώς αυτό που χρειάζεται για την άνετη και ευχάριστη καθημερινή χρήση του Spirit χωρίς ο χρήστης του να θεωρεί ότι κρατά μια «φθηνή» συσκευή στα χέρια του. Οι γωνίες θέασης είναι οι μέγιστες δυνατές για LCD Panel με την χρωματική αλλοίωση να είναι μεν αισθητή, αλλά μόνο υπό υπερβολικά μεγάλη γωνία θέασης.\nΤο μοναδικό μας παράπονο αφορά τον φωτισμό της οθόνης του Spirit και συγκεκριμένα δύο διαφορετικής σοβαρότητας «μειονεκτήματα». Το πρώτο από αυτό είναι η όχι ιδιαίτερα μεγάλη ένταση του ακόμα και στη μέγιστη ρύθμιση του, κάτι που κάνει περισσότερο από όσο θα έπρεπε δύσκολη τη χρήση του σε συνθήκες έντονου ηλιακού φωτισμού. Το δεύτερο και.. σοβαρότερο μειονέκτημα είναι η απουσία αυτόματης ρύθμισης του φωτισμού ανάλογα με τις εξωτερικές συνθήκες.\nΑυτό σημαίνει πως ο χρήστης του Spirit θα πρέπει χειροκίνητα να αλλάζει την ένταση του φωτισμού όταν βρίσκεται σε εσωτερικούς χώρους. Η μοναδική επιλογή που προσφέρει η LG στη θέση της αυτόματης ρύθμισης είναι η δυνατότητα επιλογής ενός χρονικού διαστήματος κατά τη διάρκεια της νύχτας στο οποίο η οθόνη θα επιλέγει αυτόματα τη χαμηλότερη ρύθμιση της ώστε να είναι πιο άνετη στο σκοτάδι.\nΑκόμα όμως και με αυτά τα δύο σχετικά σοβαρά μειονεκτήματα, η οθόνη του Spirit είναι σίγουρα μια από τις καλύτερες οθόνες που μπορεί να βρει κανείς στην κατηγορία τιμής στην οποία ανήκει η συσκευή. Η απόδοση της σε καμία περίπτωση δεν είναι αποτρεπτική ώστε ο χρήστης να επιλέξει κάποια συσκευή του ανταγωνισμού.\nΤο Spirit είναι μια από τις πρώτες συσκευές της κατηγορίας του που έρχεται στην αγορά με το Android Lollipop, την τελευταία έκδοση του λειτουργικού συστήματος της Google. Πάνω σε αυτό βρίσκεται φυσικά το γραφικό περιβάλλον της LG με την ονομασία UX στην… σχεδόν τελευταία έκδοση του, αφού η συσκευή ανήκει στην μεσαία κατηγορία τιμής, και δεν διαθέτει όπως είναι λογικό τις βελτιώσεις της νεότερης έκδοσης που διαθέτει το G4 της εταιρείας.\nΑκόμα όμως και χωρίς την… τελευταία έκδοση, το γραφικό περιβάλλον της LG ξεχωρίζει για τον ενδιαφέρον σχεδιασμό του και την έμφαση στην εύκολη και άνετη χρήση του Spirit στην καθημερινότητα του χρήστη του.\nΗ λίστα με τις προ-εγκατεστημένες εφαρμογές περιλαμβάνει τα απολύτως απαραίτητα, με την LG να έχει επιλέξει να αφήσει στον χρήστη την επιλογή της εγκατάστασης των επιπλέον εφαρμογών που αυτός χρησιμοποιεί.\nΗ εμφάνιση του UX ξεχωρίζει για την χρήση σχετικά όμορφων εικονιδίων και χρωματικών επιλογών που κάνουν το γραφικό περιβάλλον του Spirit να ξεχωρίζει από τον ανταγωνισμό του.\nΟι επεμβάσεις της εταιρείας στην εμφάνιση των προ-εγκατεστημένων εφαρμογών του λειτουργικού συστήματος είναι περιορισμένες και στο σύνολο τους είναι προς το καλύτερο, με την λειτουργικότητα των περισσότερων εφαρμογών να έχει αντίστοιχα βελτιωθεί.\nΤο μοναδικό αρνητικό χαρακτηριστικό του Spirit είναι πως παρά τη χρήση ενός επεξεργαστή που θεωρητικά τουλάχιστον μπορεί να λειτουργήσει σε 64-bit mode, και την ύπαρξη του Android Lollipop που υποστηρίζει κάτι τέτοιο, η LG έχει επιλέξει να διατηρήσει το Spirit σε 32-bit mode, χωρίς να υπάρχει κάποιος προφανής λόγος για αυτή της την επιλογή.\nΣτο πίσω μέρος του Spirit βρίσκεται μια κάμερα με αισθητήρα ονομαστικής ανάλυσης 8 Mpixels. Η ανάλυση αυτή είναι και αυτή με τη σειρά της ακριβώς αυτό που προσφέρει ο ανταγωνισμός στη συγκεκριμένη κατηγορία τιμής, και η απόδοση της βρίσκεται επίσης στον μέσο όρο της κατηγορίας.\nΣε συνθήκες κανονικού φωτισμού οι φωτογραφίες που μπορεί να βγάλει το Spirit περιέχουν ικανοποιητικό επίπεδο λεπτομέρειας και σωστή χρωματική απόδοση, με μοναδικό παράπονο την όχι όσο γρήγορη θα θέλαμε ανανέωση της εικόνας στον View Finder της εφαρμογής της κάμερας.\nΣε συνθήκες χαμηλού φωτισμού τώρα, η έλλειψη του Optical Image Stabilization των ακριβότερων συσκευών της εταιρείας κάνει αισθητή την απουσία του, χωρίς όμως το Spirit να δημιουργεί προβλήματα με την απόδοση του. Η LG έχει επιλέξει την λήψη φωτογραφιών με σχετικά χαμηλό επίπεδο φωτισμού προκειμένου να διατηρήσει όσο το δυνατόν χαμηλότερα τον ψηφιακό θόρυβο από την κάμερα των 8 Mpixels.\nΗ εφαρμογή της κάμερας τέλος έχει ακριβώς την ίδια λειτουργικότητα με τις ακριβότερες συσκευές της εταιρείας, με τις επιπλέον επιλογές ρύθμισης να απουσιάζουν αφού δεν υποστηρίζονται από την κάμερα του Spirit.\nΚαλώς ή κακώς οι εταιρείας που θέλουν να δημιουργήσουν συσκευές με υποστήριξη δικτύων 4G / LTE στην κατηγορία τιμής του Spirit δεν έχουν ιδιαίτερη «ελευθερία» στην επιλογή του επεξεργαστή που θα χρησιμοποιήσουν. Με την Qualcomm να είναι ο συνεργάτης που έχει επιλέξει η LG για τις ακριβότερες συσκευές της, το Spirit χρησιμοποιεί και αυτό με τη σειρά του επεξεργαστή αυτής της εταιρείας που δεν είναι άλλος από τον Snapdragon 410.\nΗ απόδοση του συγκεκριμένου επεξεργαστή είναι γνωστή από πολλές άλλες συσκευές της αγοράς που τον χρησιμοποιούν, και το Spirit δεν προσφέρει κάτι το παραπάνω σε αυτόν τον τομέα.\nΟι τέσσερις Α-53 πυρήνες επεξεργασίας που βρίσκονται στο εσωτερικό του είναι χρονισμένοι σχετικά χαμηλά στο μόλις 1.2 GHz και η απόδοση τους είναι απλά αυτή που χρειάζεται για την λειτουργία του Spirit χωρίς προβλήματα. Σε καθημερινή «φυσιολογική» χρήση, η συσκευή δεν θα δυσκολέψει τον χρήστη με την απόδοση της, με τους χρόνους εκκίνησης των εφαρμογών να είναι ικανοποιητικοί με μια μικρή καθυστέρηση για τις πιο απαιτητικές από αυτές. Η εναλλαγή μεταξύ πολλών εφαρμογών έχει τους περιορισμούς της, που όμως οφείλονται περισσότερο στο 1 GB μνήμης RAM που διαθέτει το Spirit και λιγότερο στην απόδοση του Snapdragon 410.\nΗ κάρτα γραφικών τώρα είναι η επίσης γνωστή Adreno 306 της Qualcomm, και όπως και σε συσκευές του ανταγωνισμού είναι απλά ικανή να «οδηγήσει» την 1280 x 720 pixels οθόνη του Spirit χωρίς προβλήματα. Σε καθημερινή χρήση δεν παρουσιάζεται το παραμικρό πρόβλημα και μόνο οι χρήστες που θέλουν να παίζουν παιχνίδια με τη συσκευή τους πιθανόν να αντιμετωπίσουν ένα μικρό πρόβλημα με την απόδοση της σε κάποιο σχετικά απαιτητικό σε γραφικά παιχνίδι.\nΟ αποθηκευτικός χώρος έχει ονομαστικό μέγεθος 8 GB από τα οποία δυστυχώς στον χρήστη είναι διαθέσιμα σχεδόν τα μισά, δηλαδή περίπου 4 GB.\nΌπως και όλες οι συσκευές της αγοράς με τόσο περιορισμένο αποθηκευτικό χώρο που «τρέχουν» το Android Lollipop, έτσι και το Spirit αντιμετωπίζει πρόβλημα με τον πραγματικά διαθέσιμο χώρο λόγω του τρόπου που η νεότερη έκδοση του Android εγκαθιστά τις εφαρμογές καταλαμβάνοντας περισσότερο χώρο για κάθε μια από αυτές. Σε συνδυασμό με τις προ-εγκατεστημένες εφαρμογές της LG και της Google που αρκετά συχνά αναβαθμίζονται σε νεότερη έκδοση, ο πραγματικά διαθέσιμος χώρος μετά την εγκατάσταση μερικών μόνο εφαρμογών μειώνεται σε λιγότερο από 2 GB κάνοντας τη χρήση μιας κάρτας μνήμης MicroSD σχεδόν υποχρεωτική για τους χρήστες που θέλουν να χρησιμοποιούν την κάμερα του Spirit.\nΈνα από τα πλεονεκτήματα του Snapdragon 410 που βρίσκεται στο εσωτερικό του Spirit είναι η πολύ καλή ενεργειακή του απόδοση, που σε συνδυασμό με την χωρητικότητας 2.100 mAh μπαταρίας προσφέρουν πολύ καλούς χρόνους αναμονής και λειτουργίας στη συσκευή.\nΣε καθημερινή φυσιολογική χρήση για την οποία άλλωστε και προορίζεται το Spirit η μπαταρία είναι αρκετή ώστε να προσφέρει λίγο περισσότερο από δύο ημέρες λειτουργίας ακόμα και με τη χρήση 4G δικτύων κινητής τηλεφωνίας για τη μετάδοση δεδομένων.\nΣε ακόμα πιο «απλή» χρήση το Spirit μπορεί να παραμείνει ενεργό για τρεις ημέρες χωρίς το παραμικρό πρόβλημα, κάτι που σίγουρα θα εκτιμηθεί από τους χρήστες που αναζητούν μια συσκευή που να προσφέρει την βασική λειτουργικότητα που χρειάζονται αλλά θέλουν και όσο το δυνατόν καλύτερους χρόνους αναμονής.\nΌπως αναφέραμε και στην αρχή της παρουσίασης, η LG γνωρίζει πολύ καλά πως δεν αρκεί η επιτυχία σε μια μόνο κατηγορία τιμής ώστε η εταιρεία να συνεχίσει και να βελτιώσει ακόμα περισσότερο τη συνεχώς ανοδική πορεία της.\nΤο Spirit είναι μια από τις συσκευές που θα βοηθήσει σίγουρα την πορεία αυτή της LG αφού είναι μια συσκευή που προσφέρει όλες εκείνες τις δυνατότητες που περιμένει να βρει κανείς στην κατηγορία του.\nΗ ξεχωριστή του εμφάνιση αλλά και η ποιότητα κατασκευής του είναι δύο από τα δυνατότερα στοιχεία του Spirit που το κάνουν να ξεχωρίζει σχεδόν από όλες τις συσκευές του ανταγωνισμού του, και δείχνουν πως η LG εκτιμά και τους χρήστες της συγκεκριμένης κατηγορίας.\nΣε κάθε περίπτωση είναι βέβαιο πως οι υποψήφιοι αγοραστές θα βρουν σε αυτό ότι χρειάζονται στην καθημερινότητα τους, κάτι το οποίο είναι άλλωστε και το ζητούμενο.\nLGlg spiritSnapdragon 410spiritUX


To 75% κατέχει η χώρα μας στην αγορά κονσέρβας ροδάκινου στη Ν. Κορέα - Food Business\nHome / Εμπορευματα / To 75% κατέχει η χώρα μας στην αγορά κονσέρβας ροδάκινου στη Ν. Κορέα\nin Εμπορευματα 07/10/2021\nΚυριαρχικό μερίδιο, της τάξης του 75%, κατέχει η χώρα μας στην αγοράς κονσέρβας ροδάκινου στο Νότια Κορέα, έχοντας θέσει σχεδόν πλήρως στο περιθώριο τις παραδοσιακές ανταγωνίστριες χώρες (Κίνα, Νότια Αφρική, Χιλή) ενώ το μερίδιο αυτό εξακολουθεί να παρουσιάζει ανοδικές τάσεις.\nΑυτό σημειώνεται στην «Έρευνα Αγοράς Κονσέρβας Ροδακίνου 2021» του γραφείου Οικονομικών και Εμπορικών Υποθέσεων Σεούλ.\nΗ Κίνα ακολουθεί σταθερά πτωτική πορεία, καθώς δεν μπορεί να ανταγωνιστεί την Ελλάδα ούτε σε ποιότητα ούτε –πλέον- σε τιμή, αφού υποχρεούται να πληρώνει ολόκληρο τον εισαγωγικό δασμό του 50%. Διατηρεί ένα μικρό και συρρικνούμενο μερίδιο αγοράς της τάξης του 6,3%, το οποίο κυρίως αφορά κατεψυγμένα ροδάκινα που εισέρχονται στην Κορέα και συσκευάζονται εδώ.\nΕξαγωγές Οπωροκηπευτικά\t2021-10-07\nPrevious: Η Real Consulting συμφώνησε με τη Β.Σ. Καρούλιας για την υλοποίηση Microsoft Dynamics 365\nNext: Συγχωνεύονται τα ολλανδικά σούπερ μάρκετ Plus και Coop


Ομοιοπαθητική Ιατρική και Ορθοδοξία - Ομοιοπαθητική Ιατρική - Εναλλακτικές θεραπείες - Υγεία\nΔημοσίευση: 16 Οκτωβρίου 2002\n"Δύο είδη ιατρείας μεταχειρίζονται οι των σωμάτων άριστοι ιατροί. Διότι αυτοί ή τα ενάντια ιατρεύουσι με τα ενάντια... ή τα όμοια ιατρεύουσι με τα όμοια". Όσιος Νικόδημος ο Αγιορείτης (1749-1809)\nΠολύς θόρυβος γίνεται στις μέρες μας γύρω από το γεγονός ότι δήθεν η Ομοιοπαθητική Ιατρική δεν είναι Επιστημονικό σύστημα Θεραπευτικής, αλλά μαγική ή μανιχαϊστική, σατανιστική ή ιατρική της Νέας Εποχής! Ακούσαμε πολλά και θαυμαστά. Επειδή είμαστε Ορθόδοξοι Χριστιανοί, ας δούμε τις σχέσεις μεταξύ Ορθοδοξίας και Ομοιοπαθητικής Ιατρικής.\nΗ Ομοιοπαθητική Ιατρική εισήχθη στην Ελλάδα μέσω του Αγίου Όρους και μάλιστα μέσω της Ιεράς Μονής Αγίιου Παντελεήμονος, αυτής που λέγετα "Ρωσικό Μοναστήρι". Την άσκησαν από τα τέλη του 19ου αιώνα μοναχοί προερχόμενοι απο την Ρωσία. Η Μονή αυτή ίδρυσε 3 νοσοκομεία. Ένα νοσοκομείο και ένα σανατόριο στο Άγιον Όρος και ένα νοσοκομείο στη Θεσσαλονίκη, το λεγόμενο "Ρωσικό", το μετέπειτα Δημόσιο Μαιευτήριο Θεσσαλονίκης. Ακόμη στο Άγιον Όρος υπήρχε φαρμακείο ομοιοπαθητικής, όπου παρασκευαζόταν τα ομοιοπαθητικά φάρμακα.\nΟ οσιολογιότατος και πολυγραφότατος Άγιος Νικόδημος ο Αγιορείτης, ο πιο αυστηρός Ορθόδοξος Άγιος (που ανθολόγησε τη Νομολογία της Ορθοδόξου Ανατολικής Εκκλησίας στο Πηδάλιον) γράφει στο βιβλίο του Εορτοδρόμιον (Έκδοσις Ορθοδόξου Κυψέλης - Θεσσαλονίκη, τόμος Α, σελίδα 176): Δύο είδη ιατρείας μεταχειρίζονται οι των σωμάτων άριστοι ιατροί. Διότι αυτοί ή τα ενάντια ιατρεύουσι με τα ενάντια... ή τα όμοια ιατρεύουσι με τα όμοια... Τοιουτοτρόπως ο των ψυχών και των σωμάτων Ιατρός Κύριος δύο είδη ιατρείας εμεταχειρίσθη εν την προς ημάς ενσάρκω αυτού επιδημία.\nΒλέπουμε λοιπόν ότι ο νόμος των Ομοίων απαντά συχνά στα κείμενα της Ορθοδοξίας για να ερμηνεύσει τη δράση των Αγίων Αποστόλων ή ακόμη και του ίδιου του Κυρίου ημών Ιησού Χριστού. Έτσι στην Α' επιστολή προς Κορινθίους, Θ' 20-22, ο Απόστολος Παύλος αναφέρεται στον "ομοιοθεραπευτικό" τρόπο αντιμετώπισης των ανθρώπων:... "και εγενόμην τοις Ιουδαίοις ως Ιουδαίος, ίνα Ιουδαίους κερδίσω τοις υπό νόμον ως υπό νόμον, ίνα τους υπό νόμον κερδίσω, τοις ανόμοις ως άνομος... ίνα κερδίσω ανόμους. Εγενόμην τοις ασθενέσιν ως ασθενής, ίνα τους ασθενείς κερδίσω, τοις πάσι γέγονα τα πάντα, ίνα πάντως τινάς σώσω".\nΟ Άγιος Γρηγόριος ο Θεολόγος αναφέρει: "Ο Κύριος δι' ημάς άνθρωπος εγένετο ίνα τω ομοίω ιάσηται, τη ψυχή την ψυχήν, τη σάρκι την σάρκα".\nΌντως ο Κύριος διεκήρυξε: "Εγώ είμαι η Ζωή". Αλλά δεν νικά τον θάνατο ως Ζωή, παρά "Θανάτω Θάνατον επάτησε, ίνα τω ομοίω το όμοιον ιάσηται".\n"Δύο είδη ιατρείας μεταχειρίζονται οι των σωμάτων άριστοι ιατροί. Διότι αυτοί ή τα ενάντια ιατρεύουσι με τα ενάντια... ή τα όμοια ιατρεύουσι με τα όμοια".\nΕορτοδρόμιον - Όσιος Νικόδημος ο Αγιορείτης (1749-1809)\n"Το όμοιο θεραπεύεται με το όμοιο"\n"Η υψηλότερη και μόνη αποστολή του ιατρού είναι να αποκαταστήσει την υγεία του ασθενούς".\nΌργανον της θεραπευτικής τέχνης - Samuel Hahnemann (1755-1843)\nΤέλος και ο Άγιος Μάξιμος ο Ομολογητής αναφέρεται στο νόμο των ομοίων: "...Εν τω μυστηρίω της Θείας οκονομίας μανθάνει ο νους μίαν θαυμαστήν και ξενότροπον Επιστήμην Ιατρικής, διότι βλέπει εις αυτήν να μην ιατρεύονται τα ενάντια διά των εναντίων, καθώς οι νόμοι και των Ιατρών και των Φυσικών διορίζονται, αλλά μάλλον να ιατρεύονται τα όμοια δια των ομοίων. Θεωρεί γαρ ότι δια της πτωχείας του Θεού Λόγου ιατρεύθη η ιδική μας πτωχεία, διά του πάθους. Αυτού ιατρεύθησαν τα πάθη ημών, διά του θανάτου ο ιδικός μας θάνατος και διά της Αυτού φθοράς η ιδική μας εθεραπεύθη φθορά".\nΓια να μη μακρηγορούμε, μελετώντας την Αγία Γραφή και τα Πατερικά Κείμενα, βρήκαμε πάνω από 80 αναφορές στο Νόμο των Ομοίων και στην Ομοιθεραπευτική. Πουθενά δεν είδαμε να στρέφονται κατά της Ομοιπαθητικής εκτός από κάποιους αντιγραφείς ξένων φυλλαδίων που μοιράζονται δωρεάν, εξυπηρετώντας συμφέροντα φαρμακεμπόρων. Βέβαια υπάρχουν και οι φανατικοί, οι οποίοι κυκλοφορούν φυλλάδια που διατείνονται ότι τάχα η Ομοιπαθητική είναι σατανική ιατρική. Για παράδειγμα λένε ότι ο γέρων Παϊσιος ο Αγιορείτης ανέφερε κάτι τέτοιο. Όμως ο μακάριστος γέρων είπε: "Να πηγαίνετε σε επιστήμονες (πτυχιούχους) γιατρούς, όχι σε κομπογιαννίτες". Βέβαιαοι άσπονδοι φίλοι μας, που γράφουν από υπερβάλλοντα ζήλο, δεν ξέρουν ότι κοι οι ομοιοπαθητικοί γιατροί έχουν πτυχίο ιατρικής.\nΑναφέρθηκε ότι τα ομοιοπαθητικά φάρμακα φτιάχνονται στις Ινδίες και, πριν μας τα στείλουν, τα "διαβάζουν" με σατανικές ευχές! Είναι αναληθές, γιατί τα φάρμακά μας παρασκευάζονται από Έλληνες ορθόδοξους φαρμακοποιούς. Μάλιστα εξάγονται και στο εξωτερικό.\nΤελειώνοντας αναφέρουμε ότι ο Σαμουήλ Χριστιανός Φρειδερίκος Χάνεμαν, ο πατέρας της Ομοιοπαθητικής, ποτέ δεν υπήρξε μασόνος, γι' αυτό και κυνηγήθηκε άγρια. Πατέρας εννέα παιδιών αναγκάστηκε να αλλάξει κατοικία 46 φορές. Η άμαξά του λεηλατήθηκε άπειρες φορές και ταυτόχρονα καταστρέφονταν τα πολύτιμα φάρμακά του που παρασκευαζόταν με τα χέρια και με πολύ κόπο. Ο Χάνεμαν, λοιπόν, ήταν πολύ θρήσκος και συνεπώς βαθής γνώστης της Αγίας Γραφής και των Πατερικών Κειμένων, γι' αυτό οι ιδέες του για τον άνθρωπο συμπίπτουν με τις Χριστιανικές ιδέες, όπως π.χ. η Ζωτική Δύναμη είναι αναφερόμενη στη Γένεση Πνοή Ζωής. Επίσης οι πρωτόπλαστοι πριν αμαρτήσουν ήσαν αθάνατοι και άρα δεν αρρώσταιναν. Η νόσος και ο θάνατος είναι συνέπεια του προπατορικού αμαρτήματος (Γένεσις).


Αεροπορικά από Σάο Πάολο για Κέρκυρα από 959 € | Skyscanner\nΑεροπορικά από Σάο Πάολο για Κέρκυρα\nΣτοιχεία πτήσης Σάο Πάολο για Κέρκυρα\nΠοια είναι η καλύτερη τιμή για μετ' επιστροφής πτήση από Σάο Πάολο προς Κέρκυρα;\nΗ καλύτερη τιμή που βρήκαμε στην Skyscanner για αεροπορικό εισιτήριο από Σάο Πάολο προς Κέρκυρα είναι 958 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Σάο Πάολο προς Κέρκυρα;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Σάο Πάολο προς Κέρκυρα.


Ο επιβλητικός Ναός του Ποσειδώνα στο Σούνιο (βίντεο)... - Ιδεοπηγή\nHome βιντεο επιστήμη πολιτισμος ροή τεχνολογια\nΟ επιβλητικός Ναός του Ποσειδώνα στο Σούνιο (βίντεο)...\nJim Jimmy (Κλεισθένης) Απριλίου 17, 2017 βιντεο επιστήμη πολιτισμος ροή τεχνολογια\nΣτο ακρωτήριο του Σουνίου, στο νοτιότερο άκρο του νομού Αττικής δεσπόζει ο αρχαίος ναός του Ποσειδώνα. Η γεωγραφική του θέση προσδίδει ιδιαίτερη αίγλη σε όλη την περιοχή.\nΣτα νεότερα χρόνια, η ευρύτερη περιοχή λόγω της περιβαλλοντικής αξίας της, ανακηρύχθηκε εθνικός δρυμός ενώ κομμάτια του ναού έχουν μεταφερθεί σε μουσεία αλλά και σε ιδιωτικές συλλογές. Έτσι, 5 σπόνδυλοι από τους κίονες υπάρχουν στην Αγγλία στο Chatsworth όπου στηρίζουν το άγαλμα του 6ου δούκα του Devonshire, 3 στη Βενετία και 3 στη Γερμανία.\nΝα σημειωθεί ότι στην περιοχή που βρίσκονται τα ερείπια του ναού του Ποσειδώνα, υπήρχε κατά τους Αρχαϊκούς χρόνους βωμός αφιερωμένος στον θεό, περιτριγυρισμένος από δύο μεγάλους κούρους, ωστόσο όχι όμως ο ναός.\nΑπολαύστε τον επιβλητικό ναό με τα «μάτια» ενός drone:


Κ.Γουργουλιάνης:« Κάναμε λάθος μεταθέσαμε το πρόβλημα εμβολιασμού στους νέους» - MacedoniaNet.gr\nΚ.Γουργουλιάνης:« Κάναμε λάθος μεταθέσαμε το πρόβλημα εμβολιασμού στους νέους»\nΟ καθηγητής πνευμονολογίας του ΠΘ και πρώην πρύτανης κύριος Κωσταντίνος Γουργουλιάνης μίλησε στο ράδιο ένα και στο Δημήτρη καρεκλίδη.\n«Κάναμε λάθος μεταθέσαμε το πρόβλημα εμβολιασμού στους νέους. Οι νέοι δε χρειάζονται κάποια παρότρυνση το έκαναν το εμβόλιο γιατί θέλουν την πραγματική ζωή.Αντί να κάνουμε την εκστρατείας μας στους 60 ετών και άνω ασχοληθήκαμε με τα παιδιά το πρόβλημα μας είναι η μεγάλοι» είπε .\nΟ καθηγητής αναφέρθηκε και στο χάπι κατά του κορονοϊού της MERC. Νιώσε ότι είναι πολύ νωρίς να αναφερθούμε στο συγκεκριμένο παρασκεύασμα.\n«Θυμίζει άλλα φάρμακα, που χρησιμοποιούνται για τη γρίπη χωρίς μεγάλη αποτελεσματικότητα. Κάθε κουβέντα για ένα χάπι που θα το παίρνουμε και θα γινόμαστε καλά, σ’ αυτή τη φάση αποδυναμώνει τον εμβολιασμό που ιδιαίτερα για ανθρώπους άνω των 60 είναι απαραίτητο να γίνει, γιατί γεμίζουν τα νοσοκομεία. Δεν υπάρχουν ακόμη ασφαλή δεδομένα ότι λύθηκε το πρόβλημα του κορωνοϊού»\nΑναφέρθηκε ακόμα στο 4ο κυμα στο οποίο βρισκόμαστε αυτή τη στιγμή.\n«Τον Νοέμβριο είχαμε ένα κύμα έντονο και με μικρότερη διάρκεια, το κύμα του Μαρτίου είχε μεγαλύτερο εύρος και μικρότερη ένταση και τώρα είμαστε σε ένα κύμα διαρκείας, που ξεκίνησε Αύγουστο και σέρνεται, χωρίς μεγάλη ένταση έως σήμερα. Μπαίνουμε σε μια φάση ενδημική της νόσου, ζούμε δηλαδή με τον κορωνοϊό. Εάν αυτό το κύμα μηδενίσει κι έρθει ένα μικρότερο και πλατύτερο που θα φτάσει μέχρι το καλοκαίρι είναι ένα πιθανό σενάριο»\n«Μένουν στο σπίτι πολλές ημέρες, χωρίς βοήθεια, γιατί πιστεύουν ότι δεν υπάρχει κορωνοϊός, ή δεν πιστεύουν στο εμβόλιο. Μπαίνουν στο Νοσοκομείο και αρκετοί από αυτούς χρειάζεται να διασωληνωθούν»\nΑναφορά έκανε και στο σενάριο για την εκτίμηση 2500 θανάτων ως το τέλος του χρόνου.\n«Κι εγώ έχω την ίδια εκτίμηση , δεν είναι δυσοίωνη είναι λογική. Έχουμε 600.000 κόσμο ανεμβολίαστο, εάν νοσήσουν οι μισοί , το 10% αυτών θα α μπει στο Νοσοκομείο δηλ. 30.000. Ξέρουμε ότι το 10% αυτών θα πεθάνει. Εάν επιμένουν 600.000 άνθρωποι άνω των 60 να μην εμβολιάζονται μαθηματικά οδηγούμαστε σ’ αυτούς τους θανάτους»\nΠροηγούμενο άρθροΆναψε η Φλόγα από την Αρχαία Ολυμπία για το Πεκίνο!\nΕπόμενο άρθροΠέταξε στα βράχια ο καιρός Καταμαράν που χτυπήθηκε από κεραυνό.


«Πάντα είχα αυτό που εγώ ονομάζω "φετίχ σπέρματος"», λέει η Anise, μια 22χρονη bisexual από τη Νέα Υόρκη. «Πάντα μου άρεσαν τα επικίνδυνα παιχνίδια, τα creampies και να καταπίνω, από τότε που άρχισα να είμαι σεξουαλικά ενεργή. Στον κόσμο του παραδοσιακού σεξ ήμουν πάντα παθιασμένη (χρησιμοποιώ τη συγκεκριμένη λέξη ελλείψει κάποιου καλύτερου όρου) με τη δημιουργία της δικής μου οικογένειας. Δεν είχα συνειδητοποιήσει ότι έχω φετίχ με την αναπαραγωγή, μέχρι που κάποιος από την [βιτσιόζικη] κοινότητα μου το ονομάτισε».\nΑυτοί που έχουν φετίχ με την αναπαραγωγή «ανάβουν» όταν υπάρχει το ρίσκο της εγκυμοσύνης. Είναι πιο σπάνιο από το να σε αποκαλούν τσούλα στο κρεβάτι ή να σε δένουν χαλαρά, όμως σίγουρα υπάρχει. «Δεν το συναντάω συχνά στο γραφείο μου, ούτε είναι κάτι που έχουν εντοπίσει όλοι, όμως δουλεύοντας ως σεξολόγος και σεξοθεραπευτής, οι περιπτώσεις που συναντώ τείνουν να είναι επαναλαμβανόμενες», λέει ο σεξοθεραπευτής δρ Chris Donaghue, συγγραφέας του Sex Outside the Lines. «Ο λόγος που οι άνθρωποι ερεθίζονται με το ρίσκο και την εγκυμοσύνη είναι ότι στον εγκέφαλό μας η διέγερση και το άγχος είναι συνυφασμένα», εξηγεί.\nΤο φετίχ της αναπαραγωγής είναι διαφορετικό από αυτό της εγκυμοσύνης· στην περίπτωση του πρώτου, η γυναικεία εγκυμοσύνη είναι κάτι ελκυστικό. Η άλλη όψη του φετίχ της αναπαραγωγής είναι το φετίχ της εγκυμοσύνης – κατά το οποίο η πιθανότητα εγκυμοσύνης προκαλεί διέγερση επειδή αυτή είναι ανεπιθύμητη, ενώ το ρίσκο που ενέχεται στο σεξ χωρίς προφυλάξεις είναι κάτι που εξιτάρει. «Το φετίχ της αναπαραγωγής σημαίνει να επιδιώκεις την εγκυμοσύνη. Το φετίχ της εγκυμοσύνης είναι το αντίστροφο – δεν επιδιώκεις την εγκυμοσύνη αλλά σου αρέσει το σεξ που κάνεις να είναι ένα βήμα από αυτή. Αυτό που σου αρέσει είναι το ρίσκο. Το να αφήσεις μια γυναίκα έγκυο δεν αποτελεί νίκη, αλλά ήττα», λέει ο Joe*, ένας ετεροφυλόφιλος άντρας από το Baden-Württemberg της Γερμανίας. «Νομίζω ότι το καλύτερο είναι όταν [μια γυναίκα] έχει φετίχ με την αναπαραγωγή και [ένας άντρας] έχει φετίχ με το ρίσκο της εγκυμοσύνης. Είναι το ιδανικό ζευγάρι».\nΟ Joe λέει ότι ανακάλυψε ότι έχει φετίχ με την εγκυμοσύνη μετά το σεξ με την πρώην κοπέλα του, η οποία, όπως πιστεύει ο ίδιος, προσπαθούσε να τον «τυλίξει» με μια εγκυμοσύνη. Το πολύπλοκο «κοκτέιλ συναισθημάτων» που δημιουργούσαν οι προσπάθειές της οδήγησε στο καλύτερο σεξ που είχε κάνει στη ζωή του – έκτοτε, η εμπειρία αυτή έγινε για εκείνον ένα ναρκωτικό που συνεχώς αναζητά. Η προσπάθεια της αναπαραγωγής μιας έντονης σεξουαλικής εμπειρίας μέσω κάποιου φετίχ δεν είναι κάτι το ασυνήθιστο, λέει ο δρ Donaghue. «Γιατί να επιδιώξει κάποιος το συγκεκριμένο [ρίσκο] και όχι το να χτυπηθεί από αμάξι; Γιατί όταν το ρίσκο πρωτοεκδηλώθηκε, το στρες που προκάλεσε συνδέθηκε με τη διέγερση και αυτό ενίσχυσε το ενδιαφέρον του ατόμου για τη συγκεκριμένη συμπεριφορά. Ο εγκέφαλός μας και οι μηχανισμοί που οδηγούν στη διέγερση λειτουργούν έντονα με συσχετισμούς», εξηγεί ο δρ Donaghue.\nΓια να το πω ωμά, εφόσον το κοινό στοιχείο μεταξύ του φετίχ της αναπαραγωγής και εκείνου της εγκυμοσύνης είναι η ποσότητα σπέρματος –άσχετα με τις εγκυμοσύνες–, είναι ένα επικίνδυνο φετίχ λόγω των αυξημένων πιθανοτήτων μετάδοσης ΣΜΝ. Για τον Joe, το ρίσκο αυτό είναι ακριβώς αυτό που τον «φτιάχνει». Απολαμβάνει περισσότερο το βίτσιο του όταν συνευρίσκεται με αγνώστους. «Το σεξ χωρίς προφυλάξεις με μια περιστασιακή παρτενέρ και τα one-night stands με εξιτάρουν τρομερά, κι αυτό γιατί συντρέχουν πολλοί παράγοντες τους οποίους δεν γνωρίζω. Δεν ξέρω αν εκείνη χρησιμοποιεί αντισυλληπτικές μεθόδους. Εφόσον δεν έχει πρόβλημα να κάνει σεξ χωρίς προφυλάξεις, υποθέτω αυτόματα ότι ξέρει τι κάνει. Όμως μπορεί να θέλει να μείνει έγκυος από έναν άγνωστο. Λίγο δύσκολο, αλλά όχι απίθανο. Αυτό το ρίσκο είναι που απολαμβάνω».\nΗ Anise, απ' την άλλη, προτιμά να είναι σίγουρη ότι οι παρτενέρ της δεν έχουν κάποιο ΣΜΝ και εξηγεί ότι εφόσον η φαντασίωσή της έχει τις ρίζες της στην ίδια την εγκυμοσύνη και όχι στον φόβο αυτής, τα σεξουαλικώς μεταδιδόμενα νοσήματα αποτελούν εμπόδιο στον σκοπό της. «Κάνω εξετάσεις σε τριμηνιαία βάση και πάντα ζητώ από τους παρτενέρ μου να μου πουν αν έχουν εξεταστεί ή όχι. Σίγουρα τα ΣΜΝ επηρεάζουν την ικανότητα μιας γυναίκας να συλλάβει στο μέλλον και σαφώς είναι ένας "εχθρός" της αναπαραγωγής», εξηγεί. «Παλιότερα επέτρεπα να εκσπερματώσει κάποιος μέσα μου μόνο αν ήταν μονογαμικός, όμως τους τελευταίους επτά μήνες επιτρέπω στους παρτενέρ μου να συνευρίσκονται με περιστασιακές συντρόφους, να έχουν πολυσυντροφικούς παρτενέρ και να κάνουν μέχρι και one-night stand».\n«Νομίζω ότι το καλύτερο είναι όταν [μια γυναίκα] έχει φετίχ με την αναπαραγωγή και [ένας άντρας] έχει φετίχ με το ρίσκο της εγκυμοσύνης. Είναι το ιδανικό ζευγάρι»\nΤόσο κατά το φετίχ της αναπαραγωγής όσο και κατά της εγκυμοσύνης μπορεί να παίζονται παιχνίδια ισχύος και να υπάρχουν BDSM στοιχεία. «Το σημαντικό για εμένα είναι να είμαι παθητικός. Αν ένα κορίτσι κάνει σεξ μαζί μου, πρέπει να πατήσει τα σωστά κουμπιά. Πρέπει να μου πει η ίδια ότι θέλει να κάνουμε σεξ χωρίς προφυλακτικό. Πρέπει να μου πει ότι θέλει να με νιώσει "σκέτο"», εξηγεί ο Joe. Η Anise δεν είναι σίγουρη πού βασίζεται το βίτσιο της. «Στο παρελθόν πίστευα ότι είχε να κάνει με τις σχέσεις ισχύος και την αίσθηση της ιδιοκτησίας που απορρέει από την πράξη, όμως ακόμα δεν είμαι σίγουρη», λέει.\nΕπειδή το να έρχεσαι κοντά με τον άλλο μέσω της ανταλλαγής υγρών (fluid-bonding) είναι ιδιαίτερα ριψοκίνδυνο, οι άνθρωποι που το κάνουν είναι σημαντικό να επικοινωνούν. «Εφόσον το συγκεκριμένο φετίχ περιλαμβάνει σεξ χωρίς προφυλάξεις (ή την αίσθηση ότι δεν υπάρχουν προφυλάξεις), οι σεξουαλικοί σύντροφοι πρέπει να παίρνουν ακόμα περισσότερα μέτρα για να βεβαιωθούν ότι θα διασφαλιστεί η σεξουαλική τους υγεία», συμβουλεύει η σεξοθεραπεύτρια Alyssa Siegel, η οποία ειδικεύεται στα βίτσια και υπενθυμίζει ότι, γενικότερα, αν έχεις κάποιο βίτσιο, είναι καλύτερα να το εκφράσεις και να το μοιραστείς με τον/τους παρτενέρ σου.\n«Επειδή πολλοί άνθρωποι φοβούνται την απόρριψη και τη γελιοποίηση λόγω των φετίχ τους, συχνά φοβούνται να τα εκφράσουν. Όμως αυτή η έλλειψη επικοινωνίας και αυθεντικότητας μπορεί να προκαλέσει σοβαρά προβλήματα αργότερα στη σχέση», λέει η Siegel. «Λόγω της ενδεχόμενης μακροχρόνιας φύσης των φετίχ, είναι πολύ σημαντικό ο σύντροφός σου να είναι δεκτικός σε μια ενδεχόμενη εγκυμοσύνη και να κάνει συζητήσεις γύρω από αυτό».\nΠεριέργως, η Anise χρησιμοποιεί μεθόδους αντισύλληψης αυτή την περίοδο. Παρόλο που οι σκοτεινές γωνίες του ίντερνετ είναι γεμάτες με φετιχιστικές αναρτήσεις από άτομα και ζευγάρια που επιθυμούν μια πραγματική εγκυμοσύνη, για την Anise –και πολλούς άλλους που έχουν φετίχ με την αναπαραγωγή– ο παράγοντας της εγκυμοσύνης είναι απλώς κομμάτι ενός παιχνιδιού ρόλων. «Πλέον, όταν παίζω παιχνίδια ρόλων αναπαραγωγής, χρησιμοποιώ ταυτόχρονα σπιράλ αντισύλληψης. Στο παρελθόν εξασκούσα τη φαντασίωσή μου με την αναπαραγωγή χωρίς καμία προφύλαξη, όμως δεν έχω μείνει ποτέ έγκυος ούτε λόγω του φετίχ μου ούτε για οποιονδήποτε άλλο λόγο», λέει η Anise.\nΌταν οι φαντασιώσεις με την αναπαραγωγή ξεφεύγουν από τα όρια ενός παιχνιδιού ρόλων, τότε μπορούν να πάρουν πολύ ακραίες μορφές – με την πιο extreme να είναι τα λεγόμενα «πάρτι αναπαραγωγής». Στα πάρτι αυτά, αρκετοί άντρες κάνουν σεξ με μία γυναίκα, ελπίζοντας να την αφήσουν έγκυο. Αν και το PornHub μας κάνει να πιστεύουμε ότι αυτά τα πάρτι διοργανώνονται συχνά, οι άνθρωποι με τους οποίους μιλήσαμε στο πλαίσιο αυτού του άρθρου μας είπαν ότι είναι πολύ δύσκολο να πραγματοποιηθεί ένα κανονικό πάρτι αναπαραγωγής.\nΓια τις γυναίκες που θέλουν να μείνουν πράγματι έγκυες λόγω του φετίχ με την αναπαραγωγή που έχουν –όπως και αυτές που ψάχνουν για δότη σπέρματος– η εμφάνιση και η προσωπικότητα παίζουν μεγάλο ρόλο. «Αν έψαχνα για δότη αυτήν τη στιγμή, θα ήθελα κάποιον που να έχει παρόμοιο τόνο επιδερμίδας με εμένα, να είναι 1,80 ή και ψηλότερος, σχετικά έξυπνος και να έχει αρκετά καλή δουλειά ώστε να μπορεί να βοηθήσει στην ανατροφή του παιδιού. Αν βρισκόμουν σε καλύτερη θέση από οικονομικής άποψης, θα εξακολουθούσα να θέλω όλα τα παραπάνω, εκτός από την οικονομική σταθερότητα», λέει η Anise.\nΗ σκληρή πραγματικότητα αυτού του βίτσιου είναι προφανής: όταν η ιδέα μιας εγκυμοσύνης είναι συνυφασμένη με το φετίχ σου, οφείλεις να γνωρίζεις τι θα κάνεις σε περίπτωση που η εγκυμοσύνη αυτή γίνει πραγματικότητα. Παρά το γεγονός ότι χρησιμοποιεί σπιράλ, η Anise σκέφτεται πολύ σοβαρά τις ενδεχόμενες επιπτώσεις που μπορεί να έχει αυτό το ρίσκο. «Προσωπικά δεν πιστεύω ότι η έκτρωση είναι μια λύση για εμένα και αυτό είναι κάτι που λέω σε όλους τους παρτενέρ μου πριν κάνουμε σεξ χωρίς προφύλαξη», λέει. «Δεν θεωρώ ότι είναι δίκαιο (αν και αυτό είναι η προσωπική μου άποψη) να μείνεις έγκυος και να τερματίσεις την εγκυμοσύνη. Αυτό έχει επιπτώσεις στο σώμα σου και μπορεί να προκαλέσει συναισθηματικά τραύματα σε κάποιους ανθρώπους. Οι επιλογές που δίνω στους παρτενέρ μου είναι η υιοθεσία ή η από κοινού επιμέλεια. Όταν αποκτήσω μεγαλύτερη οικονομική άνεση, θα είναι ευχαρίστησή μου να γίνω μια μητέρα που μεγαλώνει μόνη το παιδί της».\nΣτην online κοινότητα που έχει φετίχ με την αναπαραγωγή, οι απόψεις διίστανται για το κατά πόσο ο άντρας θα έπρεπε να συμμετέχει στην ανατροφή του υποθετικού παιδιού. «Εξαρτάται από τον τρόπο με τον οποίο συνέβη η εγκυμοσύνη», λέει ο Joe. «Αν με είχε ξεγελάσει για να μείνει έγκυος, θα αρνιόμουν να πληρώσω επίδομα διατροφής. Η μόνη στήριξη που θα έδινα θα ήταν να δώσω το ιατρικό ιστορικό μου».\nΤο τι θα έκανε ο Joe σε περίπτωση εγκυμοσύνης που θα προέκυπτε από το βίτσιο του είναι κάτι που είναι ανάμεσα σε αυτόν, τη μητέρα και τον Θεό. Όμως, όπως και για κάθε σεξουαλική πράξη, οι ειδικοί τονίζουν ότι είναι σημαντικό να υπάρχει συμπόνια, ενδιαφέρον και σεβασμός για το άλλο πρόσωπο και όχι απλώς ανησυχία για τα ΣΜΝ. «Δεν είναι ανθρώπινος δονητής. Δεν είναι ένα ανώνυμο πρόσωπο που απλώς θέλει να βγάλει το βίτσιο του μαζί σου», λέει ο δρ Donaghue. «Πρέπει να γνωρίζεις ότι έχεις επιρροή πάνω στο άλλο άτομο».\n*Τα ονόματα είναι αλλαγμένα.\nΑυτά τα Ερωτικά Σκίτσα θα σε Κάνουν να Ντραπείς\nΚατάφερα να Καταλάβω τους Ασθενείς μου Μαθαίνοντας για τη Σεξουαλική τους Ζωή


Τζον Χίνκλι: Η ιστορία του ανθρώπου που προσπάθησε να δολοφονήσει τον Ρήγκαν για να εντυπωσιάσει την Τζόντι ΦόστερΤζον Χίνκλι: Η ιστορία του ανθρώπου που προσπάθησε να δολοφονήσει τον Ρήγκαν για να εντυπωσιάσει την Τζόντι Φόστερ\nTο Σάββατο 11 Σεπτεμβρίου του 2016, 35 χρόνια μετά τον εγκλεισμό του ο Τζον Χίνκλι αποφυλακίστηκε με περιοριστικούς όρους...\nΣτις 30 Μαρτίου του 1981 ο Τζον Χίνκλι ήξερε πως είχε φτάσει πια το πλήρωμα του χρόνου. Θα δολοφονούσε τον Ρόναλντ Ρίγκαν, τον νεοεκλεγμένο πρόεδρο των ΗΠΑ και επιτέλους εκείνη θα τον αντιμετώπιζε ως ίσο.\nΓέμισε το ρεβόλβερ του με σφαίρες devastator, από αυτές που εκρήγνυνται μέσα στο σώμα του θύματος, μπήκε σε ένα ταξί και έφτασε στο Χίλτον της Ουάσινγκτον, εκεί που ο Ρίγκαν εκφωνούσε την ομιλία του. Πέρασε μέσα από το πλήθος των φωτορεπόρτερ και άνοιξε πυρ. Μία από τις σφαίρες εξοστρακίστηκε στην προεδρική θωρακισμένη λιμουζίνα πετυχαίνοντας τον Ρίγκαν κοντά στην καρδιά και προκαλώντας του διάτρηση πνεύμονα.\nΩστόσο, ο πρόεδρος αναρρώνει γρήγορα, υποστηρίζοντας πως είναι θέλημα Θεού να ζήσει και να συνεχίσει το έργο του. Σοβαρότερα τραυματίστηκε ο εκπρόσωπος τύπου της αμερικανικής προεδρίας, Τζέιμς Μπρέιντι, που χτυπήθηκε στο κεφάλι με αποτέλεσμα να παραλύσει η αριστερή πλευρά του σώματός του.\nΟι άλλες σφαίρες τραυματίζουν δυο από τους σωματοφύλακες του προέδρου.\nΟ Χίνκλι δεν προσπάθησε να διαφύγει και συνελήφθη στον τόπο του εγκλήματος. Οι αστυνομικοί βρήκαν στο ξενοδοχείο του το γράμμα που έγραψε πριν την επίθεση για εκείνη, την ηθοποιό Τζόντι Φόστερ, με την οποία είχε αποκτήσει εμμονή.\n«Τους τελευταίους εφτά μήνες σου άφησα δεκάδες ποιήματα , γράμματα και ερωτικά μηνύματα ελπίζοντας πως θα σε κάνω να ενδιαφερθείς για μένα. Μολονότι σου μίλησα στο τηλέφωνο μια δυο φορές ποτέ δεν είχα το θάρρος να σε πλησιάσω. Ο λόγος που προχωρώ σε αυτή τη δολοφονία είναι επειδή δε μπορώ να περιμένω άλλο. Πρέπει κάτι να κάνω τώρα για να δεις ξεκάθαρα πως όλα αυτά τα κάνω για σένα… Τζόντι, σε παρακαλώ να κοιτάξεις στην καρδιά σου και να μου δώσεις τουλάχιστον μια ευκαιρία με αυτή την ιστορική ενέργεια να κερδίσω την αγάπη και την εκτίμησή σου. Σ᾽ αγαπώ για πάντα».\nΤίποτα στα παιδικά και μαθητικά χρόνια του Τζόν Χίνκλι δεν μαρτυρούσε την πορεία που θα έπαιρνε η ζωή του. Γεννημένος το 1955 στην Οκλαχόμα από εύπορη οικογένεια αποτελούσε πρότυπο γιου. Πρόεδρος της τάξης του, αρχηγός της ομάδας ράγκμπι του σχολείου του, με έφεση στα αθλήματα, ο γιος που κάθε γονιός θα διάλεγε για παιδί του…\nΜέχρι που το 1975 παρατάει ξαφνικά το κολέγιο για να κυνηγήσει στο Λος Άντζελες το όνειρό του, να γράφει τραγούδια. Η αντίστροφη μέτρηση έχει ήδη αρχίσει. Εκείνη την εποχή μπαίνει στη ζωή του ο Τράβις Μπικλ που θα αποτελέσει το πρότυπό του, αυτόν από τον οποίο παίρνει δύναμη, αυτόν στον οποίο προσπαθεί να μοιάσει.\nΤο πρόβλημα είναι πως ο Τράβις δεν ήταν υπαρκτό πρόσωπο, ήταν απλά ένας ρόλος, ο ρόλος του Ρόμπερτ Ντε Νίρο στον Ταξιτζή. Ο Χίνκλι βλέπει και ξαναβλέπει την ταινία, ακούει και ξανακούει το σάουντρακ. Αρχίζει να ντύνεται όπως ο Τράβις με στρατιωτικά γιλέκα και μπότες και στέλνει γράμματα στους δικούς του περιγράφοντας τη σχέση του με την Λιν Κόλινς, την πανέμορφη φιλενάδα του, που όμως όπως και ο Τράβις στην ταινία την είχε πλάσει στη φαντασία του… Μέχρι που λίγο αργότερα θα ερωτευτεί παράφορα την Άϊρις την ανήλικη πόρνη, που έπαιζε η Τζόντι Φόστερ στην ταινία.\nΑρχίζει πλέον να μπλέκει επικίνδυνα τις φαντασιώσεις του με την πραγματικότητα. Ο 25χρονος τότε Χίνκλι θα αναζητήσει την ηθοποιό που εκείνη την εποχή παρακολουθούσε μαθήματα στο Γέιλ και θα γίνει η σκιά της . Κάθε μέρα της άφηνε γράμματα, μηνύματα , της τηλεφωνούσε μόνο και μόνο για να ακούσει τη φωνή της κι όταν εκείνη του είπε πως δεν θέλει να τον ξανακούσει το αποφάσισε. Θα έκανε ότι και ο Τράβις στην ταινία που επιχείρησε να δολοφονήσει έναν υποψήφιο πρόεδρο . Μόνο που εκείνος θα δολοφονούσε τον πρόεδρο των ΗΠΑ και -δεν μπορεί- θα κέρδιζε την αγάπη της.\nΣτη δίκη του Χίνκλι οι συνήγοροι υπεράσπισης έβαλαν τους ενόρκους να παρακολουθήσουν την ταινία «ο Ταξιτζής» καθώς και τις αντιδράσεις του Χίνκλι όση ώρα έπαιζε το βίντεο. Το δικαστήριο έκρινε πως δεν ήταν ποινικά υπεύθυνος για τις πράξεις του λόγω ψυχασθένειας, γι’ αυτό και διατάχθηκε η κράτησή του στο ψυχιατρικό νοσοκομείο Σέντ Ελίζαμπεθς , από όπου πήρε εξιτήριο, το Σάββατο 11 Σεπτεμβρίου του 2016 , 35 χρόνια μετά τον εγκλεισμό του.\nΗ δικαιοσύνη ενέκρινε την απελευθέρωσή του με αυστηρούς περιοριστικούς όρους κρίνοντας πως πλέον δεν αποτελεί κίνδυνο για τον εαυτό του και την κοινωνία.\n#Η ιστορία του Τζον Χίνκλι\n#Προσπάθησε να σκοτώσει τον Ρήγκαν